സുധീർദാസ്: ഐന്‍സ്റ്റീന്... താങ്കളുടെ കണ്ടുപിടുത്തം തെറ്റായിരുന്നു.\nഐന്‍സ്റ്റീന്... താങ്കളുടെ കണ്ടുപിടുത്തം തെറ്റായിരുന്നു.\nഹോസ്‌റ്റലില്‍നിന്നും കോളേജിലേക്കുള്ള വഴികളില് മിക്കവാറും ആ കുട്ടിയെ ഞാന് കാണാറുണ്ട്. എപ്പോഴും വെല് ഡ്രെസ്സ്‌ഡായി ഭംഗിയുള്ള മുഖത്ത് ഒരു "ബുജി" സ്‌പെക്‌സും കയ്യിലോരു ഡിജിറ്റല് വാച്ചുംകെട്ടി സ്‌മാര്‍ട്ടായി സൈക്കിളില് കറങ്ങി നടക്കുന്ന ഒരു മിടുക്കന് പയ്യന്. അഞ്ചാം ക്ലാസ്സിലോ ആറാം ക്ലാസ്സിലോ ആയിക്കാണും. സഹതാപം കൊണ്ടായിരിക്കുമെന്നു തോന്നുന്നു, ഒരു പരിചയവുമില്ലെങ്കിലും എന്നെകാണുമ്പോഴെല്ലാം കുറേപ്പേര് പരിചിതനായ ഒരാളെ കാണുന്നതുപോലെ പുഞ്ചിരിക്കാറുണ്ട്. അതുപോലെയായിരിക്കാം ആ പയ്യനും ഇടക്കിടെ കാണുമ്പോഴൊക്കെ ചിരിക്കാറുള്ളത്. പിന്നെയൊരിക്കല് അവനെ അമ്മയോടൊപ്പം പോകുന്നതും കണ്ടു. വല്ലാതെ തടിച്ച് വളരെ പതുക്കെ മാത്രം നടക്കുന്ന ഒരു പാവം സ്‌ത്രീ. അമ്മയും മോനും ചിരിച്ചും വര്‍ത്തമാനം പറഞ്ഞുമായിരുന്നു നടപ്പ്.\nപതിവായി കാണുമ്പോഴും ചിരിക്കുമ്പോഴും സ്വാഭാവികമായി രൂപപ്പെടുന്ന ഒരു സൗഹൃദം. കണ്ടാലറിയാവുന്ന പരിചയം മാത്രമുള്ള ചില അപരിചിതര്. അത്രയേ ഉണ്ടായിരുന്നുള്ളൂ ആ അമ്മയും മകനും ഞാനും തമ്മിലുള്ള ബന്ധം. പക്ഷെ എന്നിട്ടും എന്തിനാണ് കുറേനാളായി അവര് എന്നേകണ്ടാല് ചിരിക്കുന്നുമില്ല, എന്നുമാത്രമല്ല, നോക്കുന്നുപോലുമില്ല. അതുമാത്രമല്ല, എന്നെകാണുമ്പോള് വെറുപ്പോടെടെ തലവെട്ടിക്കുകയും ചെയ്യുന്നു. ശ്ശെടാ... ഒന്നു പരിചപ്പെട്ടിട്ടുപോലുമില്ല, എന്നിട്ടുവേണ്ടേ പിണങ്ങാന്. എന്തോ സംഭവിച്ചിട്ടുണ്ട്. ങാ... ഞാന് കാടുകയറിയൊന്നും ചിന്തിക്കാന് പോയില്ല. ആദ്യം ചിരിച്ചതും പിന്നെ ചിരിക്കാതിരുന്നതും അവര് തന്നെ. അപ്പോള് എനിക്ക് യാതൊരു റോളുമില്ലേ എന്നൊരു തോന്നല് മാത്രം.\nഅവധി ദിവസങ്ങളില് ഹോസ്‌റ്റല് ഗ്രൗണ്ടില് സ്‌കൂള് കുട്ടികള് പല പല ടീമുകളായി വന്ന് ക്രിക്കറ്റും ഫുട്‌ബോളും മറ്റു കളികളും കളിക്കാറുണ്ട്. ഫുള്‍ടൈം ഹോസ്‌റ്റലിന്റെ തിണ്ണയിലിരുന്ന് ഈ കളികളൊക്കെ കാണുന്നതായിരുന്നല്ലോ എന്റെ ഇഷ്ടവിനോദം. കളിക്കാന് പറ്റാത്തതിന്റെ വിഷമം ഞാന് കളികള് ആസ്വദിച്ചുകൊണ്ടാണ് തീര്‍ക്കാറുള്ളത്. ആ ദിവസങ്ങളില് ഈ പയ്യനേയും ഞാന് കാണാറുണ്ട്. അവന് കളിക്കുന്നത് ഞാന് അപൂര്‍വ്വമായേ കണ്ടിട്ടുള്ളൂ. പക്ഷേ മിക്കവാറും എല്ലാ അവധിദിവസങ്ങളിലും അവന് വരും. അവനും എന്നെപ്പോലെ കളി കാണുന്നതായിരുന്നു ഇഷ്ടമെന്നുതോന്നുന്നു. ആദ്യമൊക്കെ വഴിയില്‍വെച്ചു കാണുമ്പോഴും ഹോസ്‌റ്റലില്‍വെച്ചു കാണുമ്പോഴും അവന് എന്നെയും ശ്രദ്ധിക്കാറുണ്ട്. ചിരിക്കാറുണ്ട്. ഹോസ്‌റ്റലിന്റെ ചവിട്ടുപടിയുടെ ഒരു വശം ചേര്‍ന്ന് ഞാന് എന്റെ സൈക്കിളില് കയറി ഇരിക്കുന്നതും കൈകൊണ്ട് പെഡല് തിരിച്ചുപോകുന്നതും കടയില് പോയി തിരിച്ചുവരുന്നതുമെല്ലാം അവന് അത്ഭുതത്തോടെ നോക്കിനില്‍ക്കാറുള്ളത് ഞാനും കാണാറുണ്ട്. അവന്റെ മനസ്സില് ഒരുപാട് സംശയങ്ങളുണ്ടാകും. എന്റെ കാലിന് എന്തുപറ്റി ? എന്റെ സൈക്കിള് എവിടെനിന്നും വാങ്ങി ? തുടങ്ങി കുറേ സംശയങ്ങള്. സാധാരണ മുതിര്‍ന്നവര്‍ക്കുപോലും എന്നെപ്പറ്റി ഒരുപാട് സംശയങ്ങളാണ്. കൂട്ടുകാരുടെ കളികള് കണ്ടുകൊണ്ടിരിക്കുമ്പോഴും ഇടക്കിടെ ഈ പയ്യന് എന്നെ തിരിഞ്ഞുനോക്കാറുണ്ട്. ഒരു കാര്യം എനിക്കുറപ്പായി. അവന് എന്നോട് സംസാരിക്കണമെന്നുണ്ട്. പക്ഷെ അവന്റെയുള്ളില് എന്തോ ഒരു പേടിയുണ്ട്. ഈയിടെയായി എന്തോ ഒരു ഇഷ്ടക്കേടുമുണ്ട്.\nക്ലാസ്സില്ലാത്ത ഒരു ദിവസം ഞാന് എന്റെ മുഷിഞ്ഞ ഡ്രെസുകളൊക്കെ ഒന്നു വാഷ് ചെയ്യാന് തീരുമാനിച്ചു. മടി കാരണം അങ്ങനെ ഒരു തീരുമാനം വല്ലപ്പോഴുമേ ഉണ്ടാകാറുള്ളൂ. അപ്പോഴാണ് മനസ്സിലായത് സോപ്പ് തീര്‍ന്നുപോയിരിക്കുന്നു. കടയില് പോകാന് ഒരു ചെറിയ മടി. അടുത്ത സുഹൃത്തുക്കളാരെയും കാണുന്നുമില്ല. അപ്പോഴാണ് എന്റെ അപരിചിതനും ഈയിെടയായി പിണങ്ങിനില്‍ക്കുന്നവനുമായ നമ്മുടെ കുട്ടി സുഹൃത്തിനെ കണ്ടത്. ഒന്നു ശ്രമിച്ചുനോക്കാം. ഒന്നിങ്ങോട്ടു വരുമോയെന്നു ഞാന് കൈ കൊണ്ട് ആംഗ്യം കാണിച്ചു. അവനെതന്നെയാണ് വിളിക്കുന്നതെന്ന് ബോധ്യപ്പെടുത്താന് രണ്ടു മൂന്നു പ്രാവശ്യം ആംഗ്യം കാണിക്കേണ്ടിവന്നു.\nഅവന് വന്നു. സൈക്കിളില്‍നിന്ന് ഇറങ്ങാതെ ആരോഗ്യകരമായ ഒരകലം പാലിച്ചുകൊണ്ട് തലകൊണ്ട് എന്തേയെന്ന് ചോദിച്ചു. ആള് ഗൗരവത്തിലായിരുന്നു.\n"ഒരു ചെറിയ സഹായം ചെയ്യുമോ ?"\n"എനിക്കൊരു വാഷിംഗ് സോപ്പ് വാങ്ങിത്തരുമോ ?"\n"ഞാന് ചോദിച്ചുവെന്നേയുള്ളൂ. മോന് ബുദ്ധിമുട്ടാണെങ്കില് വേണ്ട. സാരല്ല്യ. "\n"കാശ് താ........" അവന് കൈനീട്ടി.\nസ്‌റ്റൈലന് സൈക്കിളൊന്നു വെട്ടിത്തിരിച്ച് അവന് ദേ പോയി ദാ വന്നു എന്നു പറഞ്ഞതുപോലെ പെട്ടെന്ന് തിരിച്ചുവന്നു.\nസോപ്പും ബാക്കി പൈസയും തിണ്ണയില്‍വെച്ച് അവന് മാറിനിന്നു. അവനോട് "താങ്ക്‌സ്" പറഞ്ഞ് തിരിയുമ്പോള് കാത്തിരുന്ന ചോദ്യം വന്നു.\n"ചേട്ടന്റെ കാലിന് എന്താ പറ്റ്യേ....."\nപോളിയോ ബാധിച്ച് കാലുകള് തളര്‍ന്നതാണെന്ന് പറഞ്ഞെങ്കിലും അവന് വിശ്വാസമായില്ല. പിന്നെ അവിടെനിന്നും നൂറു നൂറു ചോദ്യങ്ങളായിരുന്നു. പലപ്പോഴും കേള്‍ക്കാറുള്ള ചോദ്യങ്ങളായതുകൊണ്ട് ഉത്തരം പറയാനും എളുപ്പമായിരുന്നു. ഇന്റര്‍വ്യു തുടര്‍ന്നാല് വാഷിംഗ് മുടങ്ങും എന്നതിനാല് ഞാന് അവനോട് സുല്ല് പറഞ്ഞു. അവന്റെ ചോദ്യങ്ങള് കഴിഞ്ഞിട്ട് വേണ്ടേ എനിക്ക് അങ്ങോട്ടൊരു ചോദ്യം ചോദിക്കാന്.\n"എന്താ നിന്റെ പേര് ?"\n"ഐന്‍സ്റ്റീന്" ആ പറച്ചിലില് തന്നെ ഒരു ഗമയുണ്ടായിരുന്നു.\nമനസ്സില് പറഞ്ഞു. കൊള്ളാം. നല്ല പേര്\nനീ ഒറിജിനല് ഐന്‍സ്റ്റീനിന്റെ മറവിയെപറ്റിയുള്ള ഒരു കഥ കേട്ടിട്ടുണ്ടോ?\nഅവന് ഇല്ലെന്ന് തലയാട്ടി.\n" വലിയ ശാസ്‌ത്രജ്ഞനായിരുന്നുവെങ്കിലും വലിയ മറവിക്കാരനായിരുന്നു ഐന്‍സ്‌റ്റീന്. ഒരിക്കല് അദ്ദേഹം ട്രെിനില് യാത്ര ചെയ്യുകയായിരുന്നു. യാത്രക്കിടയില് ടിക്കറ്റ് ചെക്കര് വന്ന് ടിക്കറ്റ് ചോദിച്ചപ്പോള്, പാവം ഐന്‍സ്റ്റീനിന്റെ കയ്യിലുണ്ടായിരുന്ന ടിക്കറ്റ് കാണുന്നില്ല. ബാഗിലും പഴ്‌സിലും പോക്കറ്റിലുമൊക്കെ തപ്പിയിട്ടും കണുന്നില്ല. ഇതിനിടയില് ടിക്കറ്റ് ചെക്കര് ചോദിച്ചു. താങ്കള് ലോകപ്രശസ്‌ത ശാസ്‌ത്രജ്ഞനായ മിസ്റ്റര് ആല്‍ബര്‍ട്ട് ഐന്‍സ്റ്റീന് അല്ലേ ? അതെയെന്ന് തലയാട്ടികൊണ്ട് പാവം ഐന്‍സ്‌റ്റീന് ടിക്കറ്റ് തപ്പികൊണ്ടേയിരുന്നു. ചെക്കര് ആശ്വസിപ്പിച്ചു. ഇനി ടിക്കറ്റ് അന്വേഷിക്കേണ്ട സാര്. പക്ഷേ ഐന്‍സ്‌റ്റീന് പറഞ്ഞു അത് പറ്റില്ല ടിക്കറ്റ് വേണം. ഇല്ല സാര് താങ്കളെപ്പോലൊരാള് കള്ളവണ്ടി കയറില്ല എന്നെനിക്കറിയാം. അങ്ങ് ടിക്കറ്റ് കാണിക്കണമെന്നില്ല സാര്. പക്ഷേ വീണ്ടും ഐന്‍സ്‌റ്റീന് പറഞ്ഞു ടിക്കറ്റ് വേണം. സാരമില്ല സാര്, സാര് വിഷമിക്കേണ്ട. അപ്പോള് ഐന്‍സ്‌റ്റീന് പറഞ്ഞു. താങ്കള്‍ക്ക് ടിക്കറ്റ് വേണ്ടായിരിക്കും. പക്ഷേ എവിടേക്കാണ് പോകേണ്ടതെന്ന് എനിക്കോര്‍മ്മയില്ല. എവിടേക്കാണ് പോകേണ്ടതെന്ന് അറിയണമെങ്കില് ടിക്കറ്റ് വേണം. അതുകൊണ്ട് ടിക്കറ്റ് കിട്ടിയേ പറ്റു."\nആ കഥ ആദ്യമായി കേട്ട് എന്റെ പുതിയ കൂട്ടുകാരന് കൊച്ചു ഐന്‍സ്റ്റീനും ടിക്കറ്റ് ചെക്കറെപ്പോലെ വാ പൊളിച്ചുനിന്നു. പിന്നെ ചിരിച്ചു.\n"ചേട്ടന് ആള് പുലിയാണല്ലോ ? കൊറേ കഥകളൊക്കെ അറിയാം അല്ലേ ?\nശരി ഐന്‍സ്റ്റീന്, നീ പുതിയത് എന്തെങ്കിലും കണ്ടുപിടിക്കാന് നോക്ക്. എനിക്കു കുറച്ച് വാഷ് ചെയ്യാനുണ്ട്."\nഅന്നത്തെ പരിചയപ്പെടലിനു ശേഷം ഞങ്ങള് നല്ല സുഹൃത്തുക്കളായി. പിന്നീട് പലപ്പോഴും ഞങ്ങള് ഒരുമിച്ച് ഹോസ്‌റ്റല് തിണ്ണയിലിരുന്ന് ക്രിക്കറ്റും ഫുട്‌ബോളും ആസ്വദിച്ചു, കഥകള് പറഞ്ഞു. പരസ്‌പരം കളിയാക്കി ചിരിച്ചു.\nഒരു ദിവസം ഞാന് അവനോടു ചോദിച്ചു.\n"സത്യം പറ. നിനക്ക് ഈ ഹോസ്‌റ്റലിനേയും ഈ ഹോസ്‌റ്റലിനുള്ളില് ഉള്ളവരേയും പേടിയായിരുന്നില്ലേ ?\nഅവന്റെ മുഖത്ത് ഒരു ചെറിയ ചമ്മല് മിന്നിമായുന്നതു ഞാന് കണ്ടു. എങ്കിലും അവന് സത്യസന്ധമായി മറുപടി പറഞ്ഞു.\n"ശരിയാണ്. എന്താന്നറിയോ ?"\nഞാന് അറിയില്ലെന്ന് കാണിച്ചു. അപ്പോള് വലിയ ഒരു രഹസ്യം ചോദിക്കുന്നതുപോലെ പറഞ്ഞു.\n"ഈ ഹോസ്‌റ്റലിനുള്ളിലേ മയക്കുമരുന്ന് കഴിക്കുന്നവര് വരെയുണ്ടെന്നാണ് കേട്ടേക്കണെ" പിന്നെ അവന് ശബ്ദം താഴ്‌ത്തി അവന് ചോദിച്ചു.\n"ചേട്ടന് മയക്കുമരുന്ന് ഉപയോഗിക്കുമോ ?"\n"ഞാന് ബീഡി വലിക്കാറുണ്ട്. കാശുള്ളപ്പോള് സിഗററ്റും വലിക്കാറുണ്ട്. കൂട്ടുകാര് ആരെങ്കിലും കമ്പനിക്ക് വിളിച്ചാല് ഒന്നോ രണ്ടോ പെഗ്ഗും കഴിക്കാറുണ്ട്. ഈ പറഞ്ഞതൊക്കെയാണ് നീ ഉദ്ദേശിക്കുന്ന മയക്കുമരുന്നുകളെങ്കില്, ശരിയാണ് ഞാനും മയക്കുമരുന്ന് ഉപയോഗിക്കാറുണ്ട്. എന്താ അങ്ങനെ ചോദിക്കാന് കാരണം ?"\n"ഈ സിനിമയിലൊക്കെ പോലീസുകാര് എപ്പോഴും കണ്ടുപിടിക്കണ മയക്കുമരുന്ന് കണ്ടിട്ടില്ലേ ? ഒരുതരം വെളുത്ത പൊടി. അത് ചേട്ടന് കഴിച്ചിട്ടുണ്ടോ ?"\n"അപ്പോള് കുറച്ചുനാള് മുന്‍പ്, അന്നൊരു ദിവസം ചേട്ടന് ഒരു വെളുത്ത പൊടി മണക്കുന്നതും തിന്നണതും ഞാന് കണ്ടൂല്ലോ ?"\nങേ...... ഞാന് ശരിക്കും ഞെട്ടി. അപ്പോ അതാണ് കാര്യം. അങ്ങനെ വരട്ടെ. അതാണ് ആദ്യമൊക്കെ ഇവന് പേടിച്ചുമാറി നില്‍ക്കാന് കാരണം. ഞാന് റൂമിലേക്കു കൈചൂണ്ടിയിട്ട് അവനോടു പറഞ്ഞു.\n"എന്റെ മേശയുടെ അപ്പുറത്ത് ജനാലയോടുചേര്‍ന്ന് ഒരു ചെറിയ പച്ചകളര് പാക്കറ്റ് ഇരിപ്പുണ്ട്. അതൊന്നു എടുത്തുകൊണ്ടുവന്നേ"\nആദ്യമൊന്നു സംശയിച്ചുനിന്നുവെങ്കിലും അവന് എന്റെ റൂമിനകത്തുകയറി "സാധനം" എടുത്തുകൊണ്ടുവന്നു. അത് കൊണ്ടുവരുമ്പോള് അവന്റെ മുഖത്ത് ഒരു ഇളിഞ്ഞ ചിരിയും ചമ്മലുമൊക്കെ മാറി മാറി വരുന്നുണ്ടായിരുന്നു.\nഅത് കയ്യിലേറ്റു വാങ്ങി ഞാന് സ്ഥിരീകരിച്ചു.\n"ഇതാണ് നീ പറഞ്ഞ ആ വെളുത്ത മയക്കുമരുന്ന് പൊടി. "ഗ്ലൂക്കോണ്-ഡി". മിസ്റ്റര് ഐന്‍സ്‌റ്റീന്.... താങ്കളുടെ കണ്ടുപിടുത്തം തെറ്റായിരുന്നു."\nപൊട്ടിച്ചിരിക്കിടയില് ഞങ്ങള് രണ്ടുപേരും ആ "മയക്കുമരുന്നുപൊടി" അല്‍പ്പാല്‍പ്പം സേവിക്കുകയും ചെയ്‌തുകൊണ്ടിരുന്നു.


അച്ഛന് കോവിഡ് ചികിത്സയിലിരിക്കേ മരിച്ചു, 19 ലക്ഷം രൂപയുടെ ബില്ല് നല്‍കി സ്വകാര്യ ആശുപത്രി; മക്കള് - Samakalika Malayalam\n19 ലക്ഷം! കോവിഡ് ചികിത്സയിലിരിക്കെ മരിച്ചയാള്‍ക്ക് ഭീമന് ബില്ല്; സ്വകാര്യ ആശുപത്രിക്കെതിരെ പരാതി\nBy സമകാലിക മലയാളം ഡെസ്‌ക് | Published: 01st June 2021 10:48 AM |\nLast Updated: 01st June 2021 10:48 AM | A+A A- |\nചെന്നൈ: അച്ഛന് കോവിഡ് ബാധിച്ച് മരിച്ചതിന്റെ വേദനക്കിടെ, ഇരുട്ടടിയായി ലക്ഷങ്ങളുടെ ആശുപത്രി ബില്. സ്വകാര്യ ആശുപത്രിയില് അച്ഛന് 23 ദിവസം ചികിത്സയില് കഴിഞ്ഞതിന് 19 ലക്ഷം രൂപയുടെ ബില്ലാണ് തമിഴ്‌നാട്ടിലെ തിരുപ്പൂര് സ്വദേശികള്‍ക്ക് ലഭിച്ചത്.\nആഴ്ചകള് നീണ്ട ചികിത്സയ്ക്കിടെ മെയ് 25നാണ് 62കാരനായ സുബ്രഹ്മണ്യം കോവിഡ് ബാധിച്ച് മരിച്ചത്. അച്ഛന് മരിച്ചതിന്റെ വേദനയ്ക്കിടെയാണ് മക്കള്‍ക്ക് 19 ലക്ഷം രൂപയുടെ ബില്ല് ആശുപത്രി അധികൃതര് കൈമാറിയത്. വിഷയത്തില് ഇടപെടണമെന്ന് ആവശ്യപ്പെട്ട് മക്കളായ ഹരികൃഷ്ണനും കാര്‍ത്തികേയനും ജില്ലാ കലക്ടറെ സമീപിച്ചതോടെയാണ് സംഭവം പുറത്തുവന്നത്.\nകോവിഡ് സ്ഥിരീകരിച്ചതിനെ തുടര്‍ന്ന് ആശുപത്രിയില് പ്രവേശിപ്പിക്കുന്ന സമയത്ത് നേരിയ രോഗലക്ഷണങ്ങള് മാത്രമേ ഉണ്ടായിരുന്നുള്ളൂവെന്ന് മക്കള് പറയുന്നു. അഞ്ചുദിവസം കഴിഞ്ഞപ്പോള് ആരോഗ്യനില മോശമായതിനെ തുടര്‍ന്ന് ഐസിയുവിലേക്ക് മാറ്റി. ചികിത്സയ്ക്കിടെ ഭാഗമായി വില കൂടി റെംഡിസിവിര് മരുന്ന് നല്‍കി. ഡോസിന് 40000 രൂപയാണ് ഈടാക്കിയതെന്ന് പരാതിയില് പറയുന്നു.\nതുടര്‍ന്ന് ആരോഗ്യനില വീണ്ടെടുത്ത സുബ്രഹ്മണ്യത്തിന് വൈകാതെ തന്നെ ആശുപത്രി വിടാമെന്ന് ഡോക്ടര്‍മാര് പറഞ്ഞു.എന്നാല് മെയ് 24ന് സുബ്രഹ്മണ്യത്തിന് ശ്വാസമെടുക്കുന്നതില് തടസ്സം നേരിട്ടു. ഓക്‌സിജന് ലഭ്യതയുടെ കുറവ് ചൂണ്ടിക്കാട്ടി മറ്റൊരു ആശുപത്രിയിലേക്ക് മാറ്റാന് ഡോക്ടര്‍മാര് ആവശ്യപ്പെട്ടു. എന്നാല് അടുത്ത ദിവസം ആരോഗ്യനില മോശമായതിനെ തുടര്‍ന്ന് അച്ഛന് മരിച്ചതായി മക്കള് ആരോപിക്കുന്നു. രസീത് പോലും തരാതെ ആദ്യത്തെ ആശുപത്രി 19 ലക്ഷം രൂപ ചികിത്സാ ചെലവായി ആവശ്യപ്പെട്ടതായി പരാതിയില് പറയുന്നു.\nഅച്ഛന് SAMAKALIKA MALAYALAM Private Hospital National News മക്കള് ആശുപത്രി ബില് കോവിഡ് COVID UPDATES IN INDIA COVID patient's treatment 19 lakh bill hospital bill in tamil nadu excessive hospital bill


ഇര….! ആ പേര് കേൾക്കുമ്പോൾ മനസ്സിലേക്ക് ഓടിവരുന്ന പലതുമുണ്ട്. വേട്ടയാടുന്നവനും വേട്ടയാടപ്പെടുന്നവനും അവരുടെ മനോനിലയും വേട്ടക്കാരനോട് തോന്നുന്ന അമർഷവും ഇരയോട് തോന്നുന്ന സഹതാപവും അങ്ങനെ പലതും. സ്വന്തം ജീവനും നിരപരാധിത്വം തെളിയിക്കുന്നതിനും വേണ്ടി പോരാടുന്ന ഇര തന്നെയാണ് ഏറ്റവും ശക്തിമാനെന്ന സത്യം ഇരയും വേട്ടക്കാരനും വേട്ട ആസ്വദിക്കുന്ന നാമും വിസ്മരിക്കുന്നു. ഇരയുടെ, ഇരയാക്കപ്പെടുന്നവന്റെ ജീവിതത്തിലൂടെ ആവേശവും ആകാംക്ഷയും നിറച്ച് ഒരുപാട് കാര്യങ്ങൾ പറയാതെ പറയുന്ന ഒരു ചിത്രം… അതാണ് ഇര. വേട്ടക്കാരനും ഇരയാകുന്നു എന്ന ഒരു വസ്തുത കൂടി ചിത്രം പ്രേക്ഷകർക്ക് മുന്നിൽ അവതരിപ്പിക്കുന്നുണ്ട്. കൊമേർഷ്യൽ സിനിമകളുടെ കിരീടം വെക്കാത്ത രാജാക്കന്മാർ എന്ന് നിസംശയം പറയാൻ സാധിക്കുന്ന സംവിധായകൻ വൈശാഖും തിരക്കഥാകൃത്ത് ഉദയ് കൃഷ്ണയും നിർമാതാക്കൾ ആകുന്നു എന്ന് കേട്ടപ്പോൾ തന്നെ പ്രേക്ഷകർ ഏറെ പ്രതീക്ഷകൾക്ക് ജന്മം കൊടുത്തു. ആ പ്രതീക്ഷകളെ ഒരിക്കലും നിരാശപ്പെടുത്താതെ പ്രേക്ഷകരിലേക്കെത്തിയിരിക്കുകയാണ് ഉണ്ണി മുകുന്ദനും ഗോകുൽ സുരേഷും നായകരായ സൈജു എസ് എസിന്റെ സസ്പെൻസ് ത്രില്ലർ ഇര.\nചെയ്യാത്ത കുറ്റത്തിനു ശിക്ഷിക്കപ്പെടുന്ന ഒരു ചെറുപ്പക്കാരന്‍റെ ജീവിതത്തിലൂടെയാണ് ഈ കഥ പോകുന്നത്. ഇതിൽ രസകരമായ പ്രണയമുണ്ട്. രസകരമായ ജീവിതങ്ങളുണ്ട്. അത്തരം പാറ്റേണിലുള്ള ചിത്രമാണ് ഇര. സാധാരണ കാണാറുള്ള വെറുമൊരു ത്രില്ലർ മൂവിയുടെ മൂഡിലല്ല ഇതു ചെയ്തിരിക്കുന്നത്. രസകരമായ ഒരു എന്‍റർടെയ്നർ എന്ന രീതിയിലാണ് ഇര ഒരുക്കിയിരിക്കുന്നത്. നാം ജീവിക്കുന്ന ഇന്നത്തെ ഈ സമൂഹത്തിൽ നമുക്കുചുറ്റും കണ്ടിട്ടുള്ളതും കണ്ടുകൊണ്ടിരിക്കുന്നതുമായ പല പ്രശ്നങ്ങളും ഈ സിനിമയിൽ പലപ്പോഴായി കടന്നുവരുന്നുണ്ട്. പക്ഷേ അതല്ല ഇര എന്ന ചിത്രം.\nഉണ്ണി മുകുന്ദനും ഗോകുൽ സുരേഷിനും നല്ല പ്രാധാന്യമുള്ള കഥാപാത്രങ്ങളാണ്. രണ്ടുപേർക്കും തുല്യമായ പ്രാധാന്യം തന്നെയാണ് ചിത്രത്തിൽ ഉടനീളം നൽകിയിരിക്കുന്നത്. ശക്തമായ കഥാപാത്രങ്ങളാണ് രണ്ടുപേരുടെയും. ഇതുവരെ ഉണ്ണി മുകുന്ദൻ ചെയ്തിട്ടില്ലാത്ത ടൈപ്പ് കഥാപാത്രമാണ് ഇരയിൽ. ഒരു ഇൻവെസ്റ്റിഗേറ്റിംഗ് ഓഫീസറായ രാജീവ് എന്ന കഥാപാത്രത്തെയാണ് ഉണ്ണി അവതരിപ്പിക്കുന്നത്. മാസ്റ്റർപീസിലെ മാസ്സ് കഥാപാത്രത്തിന് ശേഷം പ്രേക്ഷകരെ വീണ്ടും ആവേശം കൊള്ളിക്കുന്ന പ്രകടനം തന്നെയാണ് ഉണ്ണി മുകുന്ദൻ കാഴ്ച വെച്ചിരിക്കുന്നത്. സ്വാമി വേഷത്തിൽ ഉള്ള എൻട്രി മനോഹരമായിരുന്നു. മുദ്ദുഗൗ, മാസ്റ്റർപീസ് എന്നീ രണ്ടു പടങ്ങൾക്ക് ശേഷം ഗോകുൽ സുരേഷ് അഭിനയത്തിന്റെ കാര്യത്തിൽ ഏറെ വളർന്നുവെന്ന് തെളിയിക്കുന്ന പ്രകടനമാണ് ഇരയിൽ നടത്തിയിരിക്കുന്നത്. ഡോ. ആര്യൻ എന്നാണ് ഗോകുൽ സുരേഷിന്‍റെ കഥാപാത്രത്തിന്‍റെ പേര്. ആരോഗ്യകരമായ ഒരു മത്സരം രണ്ടു നായകന്മാരും തമ്മിൽ സ്ക്രീനിൽ നടത്തിയിട്ടുണ്ടെന്ന് ഓരോ പ്രേക്ഷകനും വ്യക്തമായി തന്നെ മനസ്സിലാകും. അവർക്ക് അതിനുള്ള സ്പേസ് സംവിധായകനും തിരക്കഥാകൃത്തും നല്കിയെന്നത് തന്നെയാണ് എടുത്തു പറയേണ്ട മറ്റൊരു കാര്യം.\nഇരയിൽ നായകന്മാർക്കൊപ്പം നായികമാർക്കും നല്ല പ്രാധാന്യമുണ്ട്. നായികമാരായ മിയയും നിരഞ്ജനയും ചെയ്തിരിക്കുന്നതു വളരെ ശക്തമായ കഥാപാത്രങ്ങളെയാണ്. മിയയുടെ കഥാപാത്രം കാർത്തു. ജെന്നിഫർ എന്നാണു നിരഞ്ജനയുടെ കഥാപാത്രത്തിന്‍റെ പേര്. മെറീന മൈക്കിൾ, നീരജ എന്നിവരും നായികമാരോളം പ്രാധാന്യമുള്ള കഥാപാത്രങ്ങളെയാണ് ചെയ്തിരിക്കുന്നത്. ഇരയുടെ വേറിട്ട് നിൽക്കുന്ന ഒരു സവിശേഷത എന്തെന്നാൽ വേറുതേ ഒരു കാരക്ടർ ഇല്ല ഈ സിനിമയിൽ. ഏറെ ബേസുള്ള ഈ സിനിമയുടെ കഥ കൊണ്ടുപോകേണ്ട കഥാപാത്രങ്ങളാണ് എല്ലാവരും. ശങ്കർ രാമകൃഷ്ണൻ, അലൻസിയർ, ലെന എന്നിവരും പ്രധാനവേഷങ്ങളിലെത്തുന്നു. ശങ്കർ രാമകൃഷ്ണനെ ഇതുപോലെ നമ്മൾ ഒരു സിനിമയിലും കണ്ടിട്ടുണ്ടാവില്ല. ഇത്തരം കഥാപാത്രങ്ങൾ മുന്പു സിനിമയിൽ വന്നിട്ടുണ്ട്. പക്ഷേ, ശങ്കർ രാമകൃഷ്ണൻ അതു ചെയ്യുന്പോഴുള്ള ഫ്രഷ്നെസാണ് ആ കഥാപാത്രത്തിന്‍റെ പ്രത്യേകത എന്നു പറയാവുന്നത്. അലൻസിയറും വളരെ ശക്തമായ ഒരു കഥാപാത്രത്തെ അവതരിപ്പിക്കുന്നു. അലൻസിയറും ഇതുവരെ അത്തരം ഒരു കഥാപാത്രം ചെയ്തിട്ടില്ല. ലെനയും ശക്തമായ ഒരു റോൾ തന്നെയാണ് കൈകാര്യം ചെയ്തിരിക്കുന്നത്. ഒരു സസ്പെൻസ് ത്രില്ലർ ആണെങ്കിലും ഇതിൽ തമാശയുമുണ്ട്. പാഷാണം ഷാജി, നെൽസണ്, നിർമൽ പാലാഴി തുടങ്ങിയ താരങ്ങൾ രസകരമായ കാരക്ടേഴ്സ് ചെയ്തിട്ടുണ്ട്. അവരുടെ രസകരമായ തമാശകളിലൂടെ ലളിതമായി മുന്നോട്ട് പോകുന്ന ഒരു സബ്ജക്ടിൽ ക്രമേണ പിരിമുറുക്കം കയറുന്നതാണ്.\nകഥ, തിരക്കഥ, സംഭാഷണം..എല്ലാം നവീൻ ജോണെന്ന പുതുമുഖമാണ് ചെയ്തിരിക്കുന്നത്. പ്രേക്ഷകരെ പിടിച്ചിരുത്താനുള്ള ഒരു വിരുത് നവീന്റെ എഴുത്തിലുണ്ട്. നവീന്‍റെ സ്ക്രിപ്റ്റിൽ ആദ്യം പുറത്തുവരുന്ന സിനിമയാണ് ഇര. ഇനിയും കൂടുതൽ ചിത്രങ്ങൾ ഈ തിരക്കഥാകൃത്തിൽ നിന്നും പ്രതീക്ഷിക്കാം. ഗോപി സുന്ദർ ഈണമിട്ട രണ്ടു ഗാനങ്ങളും ഇതിനകം തന്നെ പ്രേക്ഷകരുടെ മനസ്സിൽ ഇടം പിടിച്ചതാണ്. ഗോപി സുന്ദർ തന്നെ ഒരുക്കിയ ബാക്ക്ഗ്രൗണ്ട് സ്കോറും മുന്നിട്ടു തന്നെ നിൽക്കുന്നു. എബിയും സിനിമാക്കാരനുമൊക്കെ ചെയ്ത കാമറാമാൻ സുധീർ സുരേന്ദ്രനാണു ഛായാഗ്രഹണം. സുധീറിന്‍റെ മനോഹരമായ കാമറ ഏറ്റവും മനോഹരമായ വിഷ്വലുകൾ ഒപ്പിയെടുത്തിട്ടുണ്ട്. ജോൺ കുട്ടിയുടെ മനോഹരമായ എഡിറ്റിംഗ് കൂടിയായപ്പോൾ ചിത്രം കൂടുതൽ മിഴിവുള്ളതായി തീർന്നിരിക്കുന്നു. ഇരയുടെ ഒരു പോരായ്മയായി ചൂണ്ടി കാണിക്കാവുന്നത് ചിത്രത്തിന്റെ ഒരു സിനിമാറ്റിക് രീതിയിലുള്ള അവതരണമാണ്. കൂടാതെ സ്ഥിരം വൈരാഗ്യപൂർത്തീകരണത്തിലെ ക്ലിഷെകൾ ചിലതും പറഞ്ഞുവെക്കുന്നുണ്ട്. എന്നിരുന്നാലും പ്രേക്ഷകനെ ഒരിക്കലും മുഷിപ്പിക്കാതെ, പൂർണമായും കഥയോടും കഥാഗതിയോടും ചേർന്ന് ആസ്വദിക്കാനും തക്ക ഒരു ചിത്രം തന്നെയാണ് ഇര.\nGokul Suresh Ira Ira movie Ira review miya niranjana anoop Unni Mukundan\nPrevious Articleക്വീനിലെ മനോഹരമായ രംഗത്തിന് പിന്നിലെ ദൈവത്തിന്റെ കൈയ്യൊപ്പുള്ള ചെറുപ്പക്കാർ\nNext Article ഞാൻ മേരിക്കുട്ടി ചിത്രീകരണം ആരംഭിച്ചു


വിശ്വാസത്തെപ്രതി ഓരോ ദിനവും 13 ക്രൈസ്തവർ കൊല്ലപ്പെടുന്നു; നടുക്കുന്ന റിപ്പോർട്ടുമായി 'ഓപ്പൺ ഡോർസ്' - sundayshalom\nവിശ്വാസത്തെപ്രതി ഓരോ ദിനവും 13 ക്രൈസ്തവർ കൊല്ലപ്പെടുന്നു; നടുക്കുന്ന റിപ്പോർട്ടുമായി ‘ഓപ്പൺ ഡോർസ്’\nവാഷിംഗ്ടൺ ഡി.സി: ലോകരക്ഷകനായ ക്രിസ്തുവിനോടുള്ള സ്‌നേഹത്തെപ്രതി ലോകമെമ്പാടുമായി ഓരോ ദിനവും കൊല്ലപ്പെടുന്നത് 13 ക്രൈസ്തവർ. ക്രൈസ്തവ വിരുദ്ധ പീഡനങ്ങൾക്ക് ഇരയാകുന്നവരെ സഹായിക്കുന്ന സന്നദ്ധസംഘടനയായ ‘ഓപ്പൺ ഡോർസി’ന്റെ ‘വേൾഡ് വാച്ച് ലിസ്റ്റ് 2021’ലാണ് നടുക്കുന്ന ഈ വിവരം. ദൈവാലയങ്ങൾ ഉൾപ്പെടെ ഓരോ ദിനവും 12 സഭാസ്ഥാപങ്ങൾ അക്രമിക്കപ്പെടുന്നുണ്ടെന്നും 12 ക്രൈസ്തവർ അന്യായമായ അറസ്റ്റിനും അഞ്ചു ക്രൈസ്തവർ തട്ടിക്കൊണ്ടുപോകലിനും ഇരയാകുന്നുണ്ടെന്നും റിപ്പോർട്ട് വ്യക്തമാക്കുന്നു. ക്രൈസ്തവ വിരുദ്ധ പീഡനങ്ങളുടെ പട്ടികയിൽ തുടർച്ചയായി 20-ാം വർഷവും ഉത്തര കൊറിയതന്നെയാണ് ഒന്നാമത്.\n2019 നവംബർ ഒന്ന് മുതൽ 2020 ഒക്ടോബർ 31 വരെയുള്ള സംഭവങ്ങളെ ആസ്പദമാക്കി തയാറാക്കിയ റിപ്പോർട്ട്, ക്രൈസ്തവ വിരുദ്ധ പീഡനങ്ങളിലുള്ള കുതിച്ചുകയറ്റം വ്യക്തമാക്കുന്നതാണ്. ലോകമെമ്പാടുമായി 309 മില്യൺ ക്രൈസ്തവർ കടുത്ത പീഡനങ്ങൾ നേരിടേണ്ടിവരുന്ന സാഹചര്യങ്ങളിലാണ് ജീവിക്കുന്നത്. മുൻ റിപ്പോർട്ടിൽ ഇത് 260 മില്യണായിരുന്നു. പഠനവിധേയമാക്കിയ 50 രാജ്യങ്ങളുടെ പട്ടികയിൽനിന്നുള്ള വിവരങ്ങളാണിത്. ഇതിന് പുറമെ ക്യൂബ, ശ്രീലങ്ക, യു.എ.ഇ ഉൾപ്പെടെയുള്ള 24 രാജ്യങ്ങളിൽനിന്നുള്ള 31 മില്യൺ ക്രൈസ്തവരും വെല്ലുവിളി നേരിടുന്നുണ്ടെന്നും റിപ്പോർട്ട് ചൂണ്ടിക്കാട്ടുന്നു.\nആദ്യ 10 രാജ്യങ്ങളുടെ പട്ടികയിൽ മുൻ വർഷത്തെ റിപ്പോർട്ടിൽനിന്ന് കാര്യമായ മാറ്റം സംഭവിച്ചിട്ടില്ല. ആറു വർഷമായി പട്ടികയിൽ ഉണ്ടായിരുന്ന സുഡാൻ നീക്കം ചെയ്യപ്പെടുകയും നൈജീരിയ കൂട്ടിച്ചേർക്കപ്പെടുകയും ചെയ്തതാണ് മാറ്റം. ഒൻപതാം സ്ഥാനത്താണ് നൈജീരിയ. ഇന്ത്യയാണ് 10-ാം സ്ഥാനത്ത്. കഴിഞ്ഞ രണ്ട് വർഷങ്ങളിലും ഇന്ത്യ തന്നെയായിരുന്നു 10-ാം സ്ഥാനത്ത്. അഫ്ഗാനിസ്ഥാൻ, സൊമാലിയ, ലിബിയ, പാക്കിസ്ഥാൻ, എരിത്രിയ, യെമൻ, ഇറാൻ എന്നിവയാണ് 10 രാജ്യങ്ങളുടെ പട്ടികയിലുള്ള മറ്റുള്ളവ.


ഇലക്ട്രിക് വാഹനങ്ങള് നിര്‍മാണത്തിന് കേരളവും മുന്നോട്ട്; സി.ഇ.എസ്.എല്ലുമായി സര്‍ക്കാര് കരാറില് ഒപ്പിട്ടു | government of kerala cesl agreement for electric vehicle making\nഇലക്ട്രിക് വാഹനങ്ങള് നിര്‍മാണത്തിന് കേരളവും മുന്നോട്ട്; സി.ഇ.എസ്.എല്ലുമായി സര്‍ക്കാര് കരാറില് ഒപ്പിട്ടു\n30,000 ഇലക്ട്രിക് ഇരുചക്ര-മുച്ചക്ര വാഹനങ്ങള് സംഭരിക്കുന്നതിനായാണ് കരാര്.\nപൊതുമേഖലാ സ്ഥാപനമായ കണ്‍വെര്‍ജന്‍സ് എനര്‍ജി സര്‍വീസസ് ലിമിറ്റഡുമായി (സി.ഇ.എസ്.എല്.) കേരള സര്‍ക്കാര് കരാര് ഒപ്പിട്ടതായി റിപ്പോര്‍ട്ട്. ഇലക്ട്രിക് വാഹനങ്ങളുടെ ഉപയോഗം വര്‍ധിപ്പിക്കുന്നതിനായി 30,000 ഇരുചക്ര-മുച്ചക്ര വാഹനങ്ങള് സംഭരിക്കുന്നതിനാണ് കരാര്. വാഹന ഉല്‍പ്പാദനത്തിനു പുറമെ ഇലക്ട്രിക് വാഹനങ്ങള്‍ക്കായുള്ള ചാര്‍ജിംഗ് സ്റ്റേഷനുകളും അനുബന്ധ അടിസ്ഥാന സൗകര്യമൊരുക്കുന്നതിനും ആസ്തികളുടെ ഉപയോഗം നിരീക്ഷിക്കുന്നതിനുമാിരിക്കും സി.ഇ.എസ്.എല്. നിക്ഷേപം ഉപയോഗിക്കുക.\nകരാറില് ഹൈവേ, എക്സ്പ്രസ് വേ ചാര്‍ജ് പോയിന്റ് ഓപ്പറേറ്റര്‍മാര്‍ക്കായുള്ള സൗകര്യങ്ങള് ഒരുക്കുന്നതും പരിഗണിക്കും.\nഗോവ സര്‍ക്കാരുമായും സി.ഇ.എസ്.എല്. കരാറുകളും ധാരണാപത്രങ്ങളും ഒപ്പുവെച്ചതായാണ് റിപ്പോര്‍ട്ട്. ഭാരത് ഇലക്ട്രോണിക്സ് ലിമിറ്റഡ്, ഫോര്‍ട്ടം, ജെ.ബി.എം. റിന്യൂവബിള്‍സ്, ടി.വി.എസ്. മോട്ടോര് കമ്പനി എന്നിവയുമായി സി.ഇ.എസ്.എല്. സഹകരിച്ച് കൊണ്ട് രാജ്യത്തെ ഇലക്ട്രിക് ഇക്കോ സിസ്റ്റം ഒരുക്കാനുള്ള ഉദ്യമത്തിലാണ്.\nഎല്ലാ ഇ.വി. സെഗ്മെന്റുകളിലുമുള്ള ഉപയോക്താക്കള്‍ക്ക് പാര്‍ക്കിംഗ് ചാര്‍ജിംഗ് സൗകര്യം എന്നിവ പദ്ധതിയുടെ പ്രത്യേകതയാണ്. ഹരിത നയങ്ങളും പരിസ്ഥിതി സൗഹൃദ പരിപാടികളും കേരളം സജീവമായി പിന്തുടരുന്നുണ്ട്. ഇതിന്റെ ഭാഗമായാണ് പുതിയ പദ്ധതിയും\nKerala Government CESL Electric Vehicle


പസഫിക് സമുദ്രത്തിലെ ലാ നിന പ്രതിഭാസം; കേരളത്തില് കൂടുതല് വേനല് മഴയ്ക്ക് സാധ്യത - Keralabhooshanam Daily പസഫിക് സമുദ്രത്തിലെ ലാ നിന പ്രതിഭാസം; കേരളത്തില് കൂടുതല് വേനല് മഴയ്ക്ക് സാധ്യത\nHome/NEWS/KERALA/പസഫിക് സമുദ്രത്തിലെ ലാ നിന പ്രതിഭാസം; കേരളത്തില് കൂടുതല് വേനല് മഴയ്ക്ക് സാധ്യത\nപസഫിക് സമുദ്രത്തിലെ ലാ നിന പ്രതിഭാസം; കേരളത്തില് കൂടുതല് വേനല് മഴയ്ക്ക് സാധ്യത\nവെബ് ഡെസ്ക് Send an email March 2, 2021\nതിരുവനന്തപുരം: കേരളം ഉള്‍പ്പെടെയുള്ള തെക്കന് മേഖലകളില് കൂടുതല് വേനല് മഴയ്ക്ക് സാധ്യതയെന്ന് കാലാവസ്ഥാ നിരീക്ഷണ കേന്ദ്രം. പസഫിക് സമുദ്രത്തില് മിതമായ ലാ നിന പ്രതിഭാസം നിലനില്‍ക്കുന്നതിനാലാണ് ഇത്. മാര്‍ച്ച് മുതല് മെയ് വരെ ലാ നിന തുടരും. സമുദ്രോപരിതലത്തിലെ ഊഷ്മാവ് സാധാരണയിലും കുറഞ്ഞിരിക്കുന്ന പ്രതിഭാസമാണ് ഇത്.\nകേരളത്തില് ജനുവരി മുതല് മാര്‍ച്ച് വരെ കൂടുതല് പകല് ചൂട് അനുഭവപ്പെട്ടത് കോട്ടയം, ആലപ്പുഴ, കോഴിക്കോട് എന്നിവിടങ്ങളിലാണ്. ആലപ്പുഴയില് ദീര്‍ഘകാല ശരാശരിയില് നിന്ന് 3.3 ഡിഗ്രി സെല്‍ഷ്യസും, കോഴിക്കോട് 2.1 ഡിഗ്രിയുമാണ് ചൂട് കൂടി നില്‍ക്കുന്നത്.\nചൊവ്വാഴ്ചയും ആലപ്പുഴയിലും, കോട്ടയത്തും ചൂട് പതിവിലും രണ്ട് ഡിഗ്രി മുതല് മൂന്ന് വരെ കൂടാന് സാധ്യതയുണ്ടെന്ന് കാലാവസ്ഥ നിരീക്ഷണ കേന്ദ്രം അറിയിച്ചു. ഇത്തവണ തമിഴ്നാട്ടില് പരമാവധി ചൂട് പതിവിലും 0.35 ഡിഗ്രി സെല്‍ഷ്യസ് കുറവായിരിക്കും. കര്‍ണാടകത്തില് 0.57 ഡിഗ്രിയും, ആന്ധ്രാപ്രദേശില് 0.33 ഡിഗ്രിയും വില കുറയും.\nപാലക്കാട് കോണ്‍ഗ്രസില് വിമത നീക്കം, ഷാഫി പറമ്പിലിനെതിരെ മല്‍സരിക്കാനെരുങ്ങി മുന് ഡിസിസി പ്രസിഡന്റ്\nകേരളത്തില് ശക്തമായ മത്സരമുണ്ടാകും; യു.ഡി.എഫ് കേവല ഭൂരിപക്ഷം നേടുമെന്ന് എ.ഐ.സി.സി സര്‍വ്വേ ഫലം\nസ്വര്‍ണ്ണക്കടത്ത് കേസ്; സെക്രട്ടേറിയറ്റില് ഇന്ന് എന്‍ഐഎ പരിശോധന\nവനിത എസ്.ഐയോട് കയര്‍ത്ത് സി.പി.എം. നേതാവ്; കേസെടുത്ത് പോലീസ്\nകൊവിഡ്; മുഖ്യമന്ത്രിയുടെ അധ്യക്ഷതയില് ഉന്നതതല അവലോകന യോഗം ഇന്ന്\nഒടുവില് ശിവശങ്കര് ആ സത്യം സമ്മതിച്ചു; കള്ളക്കടത്ത് സ്വര്‍ണ്ണം വിട്ടുകിട്ടാന് കസ്റ്റംസിനെ വിളിച്ചു


പെണ്‍മക്കളെ അതിക്രൂരമായി കൊലപ്പെടുത്തി ; മക്കള് പുനര്‍ജനിയ്ക്കുമെന്ന വാദവുമായി മാതാപിതാക്കള് | daughters|mother|kills\nഇവരുടെ വീട്ടില് പൂജാ ചടങ്ങുകള് പതിവായിരുന്നുവെന്നാണ് പ്രദേശവാസികള് പറയുന്നത്\nഹൈദരാബാദ് : അമ്മ പെണ്‍മക്കളെ കൊലപ്പെടുത്തിയ സംഭവത്തില് കൂടുതല് വിവരങ്ങള് പുറത്ത്. ആന്ധ്ര ചിറ്റൂര് മടനപ്പള്ളി ശിവനഗര് മേഖലയിലെ താമസക്കാരായ അലേഖ്യ (27), സായ് ദിവ്യ (22) എന്നീ യുവതികളെ അമ്മ കൊലപ്പെടുത്തിയെന്ന തരത്തിലായിരുന്നു ആദ്യ റിപ്പോര്‍ട്ടുകള് പുറത്ത് വന്നത്. എന്നാല് പെണ്‍കുട്ടികളെ മാതാപിതാക്കള് ഒരുമിച്ചാണ് കൊലപ്പെടുത്തിയതെന്നാണ് ഏറ്റവും പുതിയ റിപ്പോര്‍ട്ട്. അമിത വിശ്വാസികളായ കുടുംബം മക്കള് പുനര്‍ജനിയ്ക്കുമെന്ന വിശ്വാസത്തിലാണ് സ്വന്തം മക്കളെ കൊലപ്പെടുത്തിയതെന്നാണ് റിപ്പോര്‍ട്ട്.\nഇവരുടെ വീട്ടില് പൂജാ ചടങ്ങുകള് പതിവായിരുന്നുവെന്നാണ് പ്രദേശവാസികള് പറയുന്നത്. കൊലപാതകം നടന്ന ദിവസവും ഇവിടെ പൂജ നടത്തിയിരുന്നു. പൂജയ്ക്ക് ശേഷം ഇളയ മകള് സായ് വിദ്യയെ ഒരു ത്രിശൂലം ഉപയോഗിച്ച് കുത്തിക്കൊലപ്പെടുത്തുകയായിരുന്നു. തുടര്‍ന്ന് മൂത്ത മകള് അലേഖ്യയെയും കൊലപ്പെടുത്തി. വായില് ഒരു ചെമ്പ് പാത്രം തിരുകി വച്ച ശേഷം വ്യായാമത്തിന് ഉപയോഗിക്കുന്ന ഡംബെല് ഉപയോഗിച്ച് മര്‍ദ്ദിച്ചാണ് അലേഖ്യയെ കൊലപ്പെടുത്തിയത്. കൊലപാതകങ്ങള് നടത്തിയ ശേഷം പിതാവ് തന്നെ ഒരു സുഹൃത്തിനെ വിളിച്ച് വിവരം പറഞ്ഞു. ഇതറിഞ്ഞ് സ്ഥലത്തെത്തിയ ഇയാള് നല്‍കിയ വിവരത്തിന്റെ അടിസ്ഥാനത്തില് പൊലീസ് സംഭവ സ്ഥലത്ത് എത്തുകയായിരുന്നുവെന്ന് ഡിഎസ്പി രവി മനോഹര ചരി അറിയിച്ചു.\nപുരുഷോത്തമിന്റെ കുടുംബം കടുത്ത വിശ്വാസികളായിരുന്നെന്നാണ് പൊലീസ് പറയുന്നത്. ‘മക്കള് വീണ്ടും ജീവിച്ച് വരുമെന്ന വിശ്വാസത്തിലാണ് അവര് കൊല നടത്തിയതെന്നാണ് പ്രാഥമികമായി കരുതുന്നത്. കുട്ടികളുടെ മാതാവ് പത്മജയാണ് കൊലപാതകങ്ങള് നടത്തിയത്. പിതാവും ഈ സമയം അവര്‍ക്കൊപ്പമുണ്ടായിരുന്നു’-പൊലീസ് വ്യക്തമാക്കി. ഇവര് മാനസിക പ്രശ്‌നങ്ങള് ഉള്ളവരാണെന്ന സംശയവും പൊലീസ് ഉന്നയിക്കുന്നുണ്ട്.\ndaughters mother kills\n'മികച്ച മാതൃക, സ്ത്രീകൾക്ക് റോൾ മോഡൽ'; പരസ്പരം പുകഴ്ത്തി ശൈലജ ടീച്ചറും മഞ്ജു വാര്യരും


വ്യാപന വേഗമേറി; ആശങ്കയിൽ ലോകം | നേര്‍രേഖ24X7\nവ്യാപന വേഗമേറി; ആശങ്കയിൽ ലോകം\nജനീവ: അമെരിക്കയിലും ഏഷ്യയിലും ആഫ്രിക്കയിലും കൊവിഡ് വ്യാപനത്തിനു വേഗമേറിയിരിക്കുന്നു. യൂറോപ്പിലും ആശ്വസിക്കാൻ വകയായിട്ടില്ല. സാമൂഹിക അകലം പാലിക്കുന്നതടക്കം മാർഗനിർദേശങ്ങൾ അവഗണിക്കുമ്പോൾ യൂറോപ്യൻ രാജ്യങ്ങളിൽ കൊവിഡ് ശക്തമായി തിരിച്ചുവരുമെന്ന സൂചനകളാണു കാണിക്കുന്നത്.\nആഫ്രിക്കയിൽ അതിവേഗമാണു വൈറസ് പടരുന്നതെന്ന് ആരോഗ്യ വിദഗ്ധർ മുന്നറിയിപ്പു നൽകുന്നു. മുൻ കരുതലുകൾ ഉപേക്ഷിക്കരുതെന്ന് ജനങ്ങൾക്കു നിർദേശം നൽകുന്നുണ്ട് ബന്ധപ്പെട്ട അധികാരികളും ആരോഗ്യ വിദഗ്ധരും. ഇത് കൊവിഡ് വ്യാപനത്തിന്‍റെ അതിനിർണായക ഘട്ടമെന്നു വിലയിരുത്തൽ. നൈറ്റ് ക്ലബുകളും റസ്റ്ററന്‍റുകളും പൊതുജനങ്ങൾ കൂടുന്ന മറ്റു സ്ഥലങ്ങളും പുതിയ കൊവിഡ് കേസുകൾക്ക് കാരണമാകുന്നുവെന്ന് ടോക്കിയോയും ഹോങ്കോങ്ങും കണ്ടെത്തിയിട്ടുണ്ട്. വീണ്ടും നിയന്ത്രണങ്ങൾ കൊണ്ടുവരണമെന്നാണ് ആവശ്യം ഉയരുന്നത്. കേസുകൾ ഉയരുന്നതിനാൽ സെർബിയൻ തലസ്ഥാനം ബെൽഗ്രേഡിൽ ജനങ്ങൾ ഒന്നിച്ചുകൂടുന്നതു നിരോധിച്ചിരിക്കുകയാണ്. രണ്ടു ദിവസമായി ഇവിടെ ലോക് ഡൗണിനെതിരേ പ്രതിഷേധങ്ങൾ അരങ്ങേറിയിരുന്നു.\nലോകത്ത് ഏറ്റവും കൂടുതൽ രോഗബാധയുള്ള മൂന്നു രാജ്യങ്ങളിലും അതിവേഗം പുതിയ രോഗികളുടെ എണ്ണം വർധിക്കുന്നു. അമെരിക്കയിൽ ദിവസം അറുപതിനായിരത്തോളമായിട്ടുണ്ട് പുതിയ കേസുകൾ. ബ്രസീലിൽ 45,000ന് അടുത്താണ് കഴിഞ്ഞദിവസം കണ്ടെത്തിയ പുതിയ രോഗികൾ. ഇന്ത്യയിൽ പ്രതിദിന വർധന 25,000ന് അടുത്തെത്തിയിരിക്കുന്നു.\nലോകത്തെ മൊത്തം കൊവിഡ് ബാധിതർ ഒന്നേകാൽ കോടിയിലേക്ക് അടുക്കുകയാണ്. മരണസംഖ്യ അഞ്ചര ലക്ഷം പിന്നിട്ടു. ഇതിൽ 32 ലക്ഷത്തിലേറെ രോഗബാധിതരും 1.35 ലക്ഷത്തിലേറെ മരണവും അമെരിക്കയിലാണ്. അതിനർഥം അമെരിക്കയിലെ നൂറിൽ ഒരാൾക്ക് കൊവിഡ് ബാധിച്ചിരിക്കുന്നു എന്നാണ്. ഇതു പരിശോധനയിൽ തെളിഞ്ഞതു മാത്രമാണ്. ബ്രസീലിൽ 17.59 ലക്ഷം പിന്നിട്ടു വൈറസ്ബാധിതർ. 69,000 കടന്നിട്ടുണ്ട് മരണസംഖ്യ.\nഏറ്റവും മോശമായ അവസ്ഥയിലേക്കാണ് ആഫ്രിക്കൻ രാജ്യങ്ങൾ പോകുന്നതെന്ന് വിദഗ്ധർ ചൂണ്ടിക്കാണിക്കുന്നു. ഓരോ ദിവസവും പുതിയ രോഗികളുടെ എണ്ണം കൂടുകയാണ്. ആഫ്രിക്കൻ രാജ്യങ്ങളിലെ രോഗബാധിതർ അഞ്ചു ലക്ഷം പിന്നിട്ടിട്ടുണ്ട്. മരണം 12,000 കടന്നു. ഇത് പരിശോധനയിൽ കണ്ടെത്തിയവരുടെ കണക്കാണ്. ഏറ്റവും കുറവ് പരിശോധന നടക്കുന്നത് ആഫ്രിക്കയിലാണ്. അതുകൊണ്ടു തന്നെ ഔദ്യോഗിക കണക്കിന്‍റെ പലയിരട്ടിയാകാം യഥാർഥത്തിൽ ആഫ്രിക്കയിലുള്ള വൈറസ് ബാധിതർ\nനേര്‍രേഖ24X7: വ്യാപന വേഗമേറി; ആശങ്കയിൽ ലോകം


മഴമേഘങ്ങൾ ഭാവം മാറുമ്പോൾ | Articles | Deshabhimani | Saturday Oct 23, 2021\nഐ ബി സതീഷ് എംഎൽഎUpdated: Saturday Oct 23, 2021\nഅപ്രതീക്ഷിതമായുണ്ടാകുന്ന മഴക്കെടുതികളും ദുരന്തങ്ങളും ഏതാനും വർഷങ്ങളായി നമ്മുടെ സംസ്ഥാനത്തെ വല്ലാതെ ബുദ്ധിമുട്ടിക്കുകയാണല്ലോ. വരാനിരിക്കുന്ന കാലാവസ്ഥാ പ്രതിസന്ധികളുടെ മുന്നറിയിപ്പുകളായി ആവർത്തിക്കുന്ന ഇത്തരം ദുരന്തങ്ങൾ നാം കാണണം. ഇടവപ്പാതിയിൽ ഇക്കൊല്ലം ശക്‌തമായ മഴ ലഭിക്കുമെന്ന പ്രവചനം ഉണ്ടായിരുന്നുവെങ്കിലും ആഗസ്‌തിൽ താരതമ്യേന ഭയക്കേണ്ട സാഹചര്യമില്ലായിരുന്നു. ഇക്കൊല്ലം പ്രളയഭീതിയൊഴിഞ്ഞു എന്ന ആശ്വാസത്തിനിടെയാണ് അപ്രതീക്ഷിതമായ മഴ വന്നത്. ന്യൂനമർദം തെക്കുനിന്ന് വടക്കോട്ട് സഞ്ചരിച്ച് കേരളത്തെ ഒഴിഞ്ഞുപോകുമെന്നായിരുന്നു നിഗമനം. ആഗോള കാലാവസ്ഥാ വ്യതിയാനത്തിന്റെ പരിണതഫലമാണ് കാലംതെറ്റിയുള്ള മഴയ്ക്കും ഉരുൾപൊട്ടലിനും കാരണമെന്ന് വിദഗ്ധർ അഭിപ്രായപ്പെടുന്നു. മഴമേഘങ്ങളുടെ സ്വഭാവം മാറിക്കൊണ്ടിരിക്കുന്നു എന്നാണ് കാലാവസ്ഥാ വിദഗ്‌ധർ പറയുന്നത്.\nഅറബിക്കടലിൽ വലിയ മേഘങ്ങളുടെ സാന്നിധ്യം കൂടുതലായി കാണപ്പെടുന്നതാണ് കാലം തെറ്റിയ മഴയ്‌ക്ക് കാരണമാകുന്നത്. വർഷങ്ങളായി അറബിക്കടലിലെ താപനില ക്രമാതീതമായി വർധിക്കുന്നുണ്ട്. ശരാശരി താപനില 30 ഡിഗ്രി സെൽഷ്യസിന് അടുത്തുനിൽക്കുന്നു. ഇതാണ് അതിതീവ്രമഴയ്‌ക്ക് കാരണമാകുന്ന ജലബോംബുകൾപോലുള്ള കൂടുതൽ ജലത്തരികൾ വഹിക്കുന്ന മേഘത്തുണ്ടുകൾക്ക് കാരണമാകുന്നത്. പസഫിക് സമുദ്രത്തിൽ കഴിഞ്ഞ ദിവസങ്ങളിലുണ്ടായ ചുഴലിക്കാറ്റിന്റെയും ബംഗാൾ ഉൾക്കടലിൽ കൊണ്ട ന്യൂനമർദത്തിന്റെയും പ്രഭാവമാണ് അതിതീവ്ര മഴയിലേക്ക് നയിച്ചത്. ന്യൂനമർദം പടിഞ്ഞാറുനിന്ന് കിഴക്കോട്ട് സഞ്ചരിച്ചപ്പോൾ പശ്‌ചിമഘട്ടം തടഞ്ഞു. ഇതാണ് നമ്മുടെ ചില ജില്ലകളെ കനത്ത മഴയിലേക്ക് എത്തിച്ചത്. കുറച്ചു സമയത്തിനിടയ്‌ക്ക് ചുരുങ്ങിയ സ്ഥലത്ത് പെയ്‌ത അതിതീവ്ര മഴ. ലഘുമേഘവിസ്‌ഫോടനമാണ് ഈ പ്രതിഭാസമെന്ന് അന്തരീക്ഷ പഠന ‐വിശകലന വിദഗ്‌ധർ പറയുന്നു. അപ്രതീക്ഷിതമായി ന്യൂനമർദം ഉണ്ടാകുന്നു. അതോടനുബന്ധിച്ച് രൂപപ്പെടുന്ന മഴമേഘങ്ങൾ വഹിക്കുന്ന ജലത്തിന്റെ അളവിലും വലിയ മാറ്റംവന്നു. അതാണ് വാട്ടർബോംബുകളായി മാറിയത്.\nചെറിയ ഭൂമികയിൽപ്പോലും വ്യത്യസ്‌തമായ കാലാവസ്ഥയാണ് അനുഭവപ്പെടുന്നത്. തെക്കൻ കേരളത്തിൽ വേനൽ മഴ നാശനഷ്‌ടം വിതയ്‌ക്കുമ്പോൾ വടക്കൻ കേരളം വരണ്ടുണങ്ങുന്നു. ഏപ്രിൽ–-മെയ് മാസത്തിലെ കടുത്ത വരൾച്ച കഴിഞ്ഞ് നേരെ ചെന്നുകയറുന്നത് പ്രളയകാലത്തേക്കാണ്. ദുരന്തനിവാരണമെന്ന പ്രത്യേക വിഭാഗം തദ്ദേശസ്ഥാപനങ്ങളിൽത്തന്നെ ആരംഭിക്കാൻ തീരുമാനിച്ചത് ഈ സാഹചര്യത്തിലാണ്. തുടർച്ചയായി രണ്ടു വർഷത്തെ പ്രളയസമാന സാഹചര്യം നമ്മെ അത്തരം പല തിരിച്ചറിവുകളിലേക്കാണ് കൊണ്ടുപോകുന്നത്. കേട്ടുകേൾവിപോലുമില്ലാത്ത ചുഴലിക്കാറ്റുകളും സർവ നാശം വിതയ്‌ക്കുന്ന പ്രളയകാലവുമെല്ലാം നാം ആദ്യമായി കാണുകയാണ്.\nകേരളത്തിൽ കഴിഞ്ഞ പത്തു വർഷത്തെ കണക്കെടുത്താൽ കേവലം രണ്ടു വർഷം മാത്രമാണ് വേനൽമഴ ചതിച്ചത്. വേനൽമഴ മുടങ്ങാതെ ലഭിക്കാറുണ്ട്. അതുകൊണ്ടുതന്നെ വരൾച്ചയെക്കുറിച്ച് നാം ഗൗരവമായി ചിന്തിക്കുന്നില്ല. ഓരോ വർഷവും വരൾച്ച വർധിക്കുകയാണെന്ന സത്യം മനസ്സിലാക്കണം. ചില ജില്ലകളിൽ ഏപ്രിൽ ആദ്യംമുതൽ നല്ല വേനൽമഴ ലഭിച്ചു. അതേസമയം, ചില ജില്ലകളിൽ കൊടും ചൂട് രേഖപ്പെടുത്തി. കാലാവസ്ഥയുടെ ഈ വൈരുദ്ധ്യം ചുരുങ്ങിയ വിസ്‌തീർണമുള്ള സംസ്ഥാനത്ത് ഉണ്ടാക്കുന്ന പ്രതിസന്ധി ചെറുതായിരിക്കില്ല.\nയഥാർഥത്തിൽ വാട്ടർ മാനേജ്‌മെന്റ് എന്ന ആശയത്തിന് നമ്മുടെ നാട്ടിൽ വേണ്ടത്ര പ്രചാരമില്ല. ലഭ്യമായ ജലത്തെ ഏറ്റവും മെച്ചപ്പെട്ട രീതിയിൽ എങ്ങനെ ഉപയോഗിക്കാം എന്നതാണ് വാട്ടർ മാനേജ്‌മെന്റ്കൊണ്ട് വിവക്ഷിക്കപ്പെടുന്നത്. മഴവെള്ളത്തിന്റെ സിംഹഭാഗവും സംഭരിക്കാതെ നഷ്ടപ്പെടുന്നുണ്ട്. ഭൂഗർഭ ജലത്തിൽ താഴ്ച വരാനുള്ള കാരണവും ഇതുതന്നെയാണ്. വനവൽക്കരണംതന്നെയാണ് ജലസംരക്ഷണത്തിന്റെ കാതൽ. അതോടൊപ്പം മഴവെള്ളം മണ്ണിലേക്കിറങ്ങി ലഭിക്കുന്ന ജലത്തിന്റെ സംരക്ഷണം ഉറപ്പുവരുത്താൻ സാധിക്കണം. കുന്നുകളും മലകളും സംരക്ഷിക്കുന്നതോടൊപ്പം വയലേലകളും തണ്ണീർത്തടങ്ങളും സംരക്ഷിക്കാനും അതുമുഖേന കൂടുതൽ ജലം മണ്ണിലേക്ക് ഇറക്കാനും കഴിയണം. ജലധൂർത്ത് ഒഴിവാക്കി ഒരു മാതൃകാസമൂഹമായി എങ്ങനെ മാറാം എന്നതാകണം ചിന്ത. അല്ലാത്തപക്ഷം വരാനിരിക്കുന്ന അതിവരൾച്ചയെ നേരിടാൻ ഇപ്പോഴേ തയ്യാറാകണം.\n2016ലെ പരിസ്ഥിതിദിനത്തിൽ കാട്ടാക്കട മണ്ഡലത്തിൽ തുടക്കമിട്ടതാണ് വറ്റാത്ത ഉറവയ്‌ക്കായി ‘ജലസമൃദ്ധി’ പദ്ധതി. ഐക്യരാഷ്‌ട്രസഭയുടെ ലോക പുനർനിർമാണ സമ്മേളനത്തിൽ ‘ജലസമൃദ്ധി’ പദ്ധതി ചർച്ചയാക്കി. ജില്ലയിൽ ഭൂഗർഭ ജലനിരപ്പ് ഏറ്റവും ഉയർന്ന മണ്ഡലമായി കാട്ടാക്കടയെ മാറ്റിയത് ഈ ജനകീയ പദ്ധതിയാണ്. എല്ലാ മേഖലയിലും കുടിവെള്ളം എത്തിക്കാനും കഴിഞ്ഞു.\nമണ്ഡലത്തിലെ സ്‌കൂളുകളിൽ ജലക്ലബ്ബുകൾ രൂപീകരിച്ച് ജലസാക്ഷരതാ പ്രസ്ഥാനത്തിന് തുടക്കം കുറിച്ചു. സ്‌കൂളുകളിൽ കിണർ സംപോഷണ പദ്ധതി നടപ്പായി. എല്ലാ സർക്കാർ ഓഫീസിലേക്കും അങ്കണവാടികളിലേക്കും വീടുകളിലേക്കും പദ്ധതി വ്യാപിപ്പിച്ചു. വൃക്ഷത്തൈ നടീലും പച്ചക്കറിത്തോട്ട നിർമാണവും മാലിന്യസംസ്‌കരണ പ്രവർത്തനവും തുടർച്ചയായി നടത്തിയാണ് ജനപിന്തുണ ഉറപ്പിച്ചത്. ഭൂജലനിരപ്പ് സംരക്ഷിക്കാനായി മൂന്നുവർഷത്തിൽ 327 പുതിയ കാർഷികകുളം പണി തീർത്തു. നിലവിലുള്ളവ നവീകരിച്ചു. തോടുകളിൽ തടയണകൾ നിർമിച്ച് നീരൊഴുക്ക് ക്രമീകരിച്ചു. ചെറുകോട്–-കുഞ്ചുകോണം തോട്  ഒന്നരകിലോമീറ്റർ പുനരുജ്ജീവിപ്പിച്ചു. കുളത്തിൽ ജലനിരപ്പ് സ്‌കെയിൽ സ്ഥാപിച്ചു.\nകിണർ, കുളം, തണ്ണീർത്തടങ്ങൾ എന്നിവയുടെ റീചാർജിങ് വ്യാപകമാക്കി. ഓടയിലെ മഴവെള്ളം മണ്ണിലേക്കിറക്കി. പാറക്വാറികളിലെ വെള്ളംപോലും ശുദ്ധിയാക്കിയെടുക്കാൻ ജനങ്ങൾ സഹകരിച്ചു. സ്‌കൂൾ ലാബുകൾവഴി ജലഗുണനിലവാര പരിശോധനയും നടത്തി. മണ്ഡലത്തിലെ മുഴുവൻ തരിശ് ഭൂമിയും കൃഷിയിടമാക്കാനുള്ള ശ്രമത്തിലാണ്. വിവിധ രാജ്യങ്ങളുടെയും സംസ്ഥാനങ്ങളുടെയും പഠനസംഘങ്ങൾ കാട്ടാക്കട ജലസമൃദ്ധി പദ്ധതി മാതൃകയാക്കാനും പഠിക്കാനും എത്തിച്ചേർന്നു. ആഗോളതാപനത്തിന്റെ കെടുതികളെ ഈ നാട് എങ്ങനെ പ്രതിരോധിക്കുന്നുവെന്ന് കണ്ടറിയാൻ ലോകരാജ്യങ്ങളിൽനിന്ന് വിദഗ്‌ധരും ശാസ്‌ത്രജ്ഞരുമെത്തി. വിവിധ സംസ്ഥാനങ്ങളുടെ ആസൂത്രണവിദഗ്‌ധർ ജലസമൃദ്ധിയുടെ പാഠം പകർത്തി. അതിന് ധാരാളം തുടർച്ചകളുണ്ടായി. കാർബർ ന്യൂട്രൽ കാട്ടാക്കടയും സമ്പൂർണ സോളാർ മണ്ഡലവും 100 മിയാവാക്കി വനമെന്ന ലക്ഷ്യവുമെല്ലാം ആ മാർഗത്തിലൂടെയുള്ള കൂട്ടായ സഞ്ചാരമാണ്. സ്കൂളുകളുടെ ഊർജ ഓഡിറ്റ് റിപ്പോർട്ടുകളുടെ പ്രകാശനവും പൊതു സ്ഥാപനങ്ങളുടെ ഊർജ ഓഡിറ്റ് പ്രഖ്യാപനവും നടത്തി. ജനങ്ങളെയാകെ ചേർത്തുപിടിച്ച് ജലസംരക്ഷണത്തിന്റെ പാതയിലേക്ക് നയിച്ച ജലസമൃദ്ധി പദ്ധതി ഒരു മഹായാനമായിരുന്നു. മഹത്തായ ജലസാക്ഷരതാ പ്രസ്ഥാനം. തോടുകൾ വൃത്തിയാക്കി ജലമൊഴുക്ക് സുഗമമാക്കി. തടയണകൾ നിർമിച്ചു. ജലനടത്തവും കലാജാഥയുമെല്ലാം പുതിയൊരു സംസ്കാരത്തിന് വിത്തും വളവുമേകി. ഒരു ചിരട്ട ജലമെങ്കിലും മണ്ണിനു നൽകണേയെന്ന സന്ദേശം ഏവരും കൈക്കൊണ്ടു.\nസകല ജീവജാലങ്ങളുടെയും മുഖ്യഘടകം ജലംതന്നെയാണ്. പക്ഷേ, ഈ ജലം സംരക്ഷിക്കപ്പെടുന്നതും ഫലപ്രദമായ വിനിയോഗം വഴിയുമാണ് ആയിരക്കണക്കിനു വർഷങ്ങളായി ഭൂമിയുടെ സന്തുലനാവസ്ഥ സംരക്ഷിക്കപ്പെട്ടിരുന്നത്. എന്നാൽ, ഇന്ന് കാര്യങ്ങൾ ആകെ മാറിയിരിക്കുന്നു. ആഗോളതാപനത്തിന്റെ കെടുതികൾ അതിവേഗമുള്ള കാലാവസ്ഥാ വ്യതിയാനത്തിലേക്ക് മാറിയിരിക്കുന്നു. അടുത്ത ഘട്ടമായി അപ്രതീക്ഷിതമായുണ്ടാകുന്ന പ്രകൃതി ദുരന്തമായിരിക്കുമെന്ന് വിലയിരുത്തപ്പെടുന്നു. അതു മാത്രമല്ല, താരതമ്യേന പ്രായം കുറഞ്ഞ പർവതനിരയായ ഹിമാലയത്തിലും മറ്റും അടുത്ത കാലത്തുണ്ടായ മേഘവിസ്‌ഫോടനംപോലും ചില ലക്ഷണങ്ങളാണെന്ന് ചൂണ്ടിക്കാട്ടപ്പെടുന്നു. ഈ സാഹചര്യത്തിലാണ് പശ്‌ചിമഘട്ടത്തിന്റെ കാര്യത്തിൽ നാം കൂടുതൽ ശ്രദ്ധവയ്‌ക്കേണ്ടത്.\nകേരളത്തിൽ പരിസ്ഥിതി ജലസംരക്ഷണ പ്രവർത്തനത്തിൽ മികച്ച മാതൃകകളാണ് മുഖ്യമന്ത്രി പിണറായി വിജയന്റെ നേതൃത്വത്തിൽ എൽഡിഎഫ് സർക്കാർ നടപ്പാക്കിയത്. അതിന്റെ തുടർച്ചയായി ധാരാളം പദ്ധതികൾ ആവിഷ്‌കരിക്കപ്പെട്ടു. ഹരിതകേരളം മിഷൻ വഴി ആയിരം പച്ചത്തുരുത്ത് ഏറ്റവും മികച്ച സംരക്ഷണ മാതൃകകളിലൊന്നാണ്. മിയാവാക്കി വനംപോലുള്ളവയും ധാരാളമായി സൃഷ്‌ടിക്കപ്പെട്ടു. ഭൂഗർഭ ജലത്തിന്റെ അളവ് നിലനിർത്തുന്നതിൽ ഇതെല്ലാം വലിയ പങ്കുവഹിച്ചു. മാത്രമല്ല, നീർത്തടങ്ങൾ സംരക്ഷിക്കപ്പെടുകയും വിവിധ നദീസംരക്ഷണ പദ്ധതികൾ നടപ്പാക്കുകയും ചെയ്‌തു. കരമന–കിള്ളിയാർ മിഷൻ, വരട്ടാർ നദീ പുനരുജ്ജീവനം അങ്ങനെ എത്രയെത്ര മാതൃകകളാണ് നടപ്പാക്കിയത്. അതിനെല്ലാം ജനകീയപിന്തുണയോടെ തുടർച്ചകൾ ഒരുങ്ങുന്നു എന്നത് കേരളത്തിന് ആശാവഹമാണ്.\nഎല്ലാ പരിസ്ഥിതി പഠനവും പറയുന്നു ; "ഭൂമിയെ കൊല്ലുന്നത് മനുഷ്യന്'


കാമുകന്റെ വക സ്‌പെഷ്യൽ ഗിഫ്റ്റ് ആയി പ്രേക്ഷകരുടെ പ്രിയ ലച്ചു ; കല്യാണം ഉടനെ ഉണ്ടോ എന്ന് ചോദിച്ചു ആരാധകർ..!! - Sour Truth\nHome Breaking News കാമുകന്റെ വക സ്‌പെഷ്യൽ ഗിഫ്റ്റ് ആയി പ്രേക്ഷകരുടെ പ്രിയ ലച്ചു ; കല്യാണം ഉടനെ ഉണ്ടോ...\nകാമുകന്റെ വക സ്‌പെഷ്യൽ ഗിഫ്റ്റ് ആയി പ്രേക്ഷകരുടെ പ്രിയ ലച്ചു ; കല്യാണം ഉടനെ ഉണ്ടോ എന്ന് ചോദിച്ചു ആരാധകർ..!!\nപ്രേക്ഷകർക്ക് പ്രിയപ്പെട്ട പരമ്പര ആണ് ഉപ്പും മുളകും.\nനാല് വർഷത്തോളം ഉപ്പും മുളകും ഫ്ളവേസ്‌ഴ് ടിവിയിൽ സംപ്രേഷണം ചെയ്തു.\nഅതിലെ എല്ലാ താരങ്ങലും പ്രേക്ഷകർക്ക് പ്രിയപ്പെട്ടവർ ആയിരുന്നു.\nബിജു സോപാനം ,നിഷാ സാരംഗ് എന്നിവർ ആയിരുന്നു പ്രധാന കഥാപാത്രങ്ങളെ അവതരിപ്പിച്ചത്. അവരുടെ മക്കൾ ആയ ലച്ചു ,വിഷ്ണു, പാറുക്കുട്ടി ,ശിവാനി , കേഷു എന്നിവർ ആയി എത്തിയത്. പാറുവായി ബേബി അമേയ ,ലച്ചു ആയി ജൂഹി വിഷ്‌ണു ആയി ഋഷി കേഷു ആയി അൽസാബിത് ശിവാനി ആയി ശിവാനി മേനോൻ ആണ് അഭിനയിച്ചത്. മലയാള ടെലിവിഷന് ചരിത്രത്തില് വിപ്ലവം സൃഷ്ടിച്ച പരമ്പരയാണ് ഉപ്പും മുളകും. ഫ്‌ളവേഴ്‌സ് ചാനലില് സംപ്രേക്ഷണം ചെയ്തിരുന്ന പരമ്പര കേരളത്തിലെ ഒരു മിഡില്‍ക്ലാസ് കുടുംബത്തില് നടക്കുന്ന കാര്യങ്ങളെ ആസ്പദമാക്കി ഒരുക്കിയതായിരുന്നു. അതുകൊണ്ട് തന്നെ കുടുംബപ്രേക്ഷകരുടെ പിന്തുണ എന്നും ഉണ്ടാവുകയും ചെയ്തു. ഇടക്ക് ലച്ചു എന്ന കഥാപാത്രം സീരിയലിൽ നിന്ന് പിന്മാറി പഠന കാര്യങ്ങൾ നോക്കാൻ വേണ്ടി ആയിരുന്നു താരത്തിന്റ പിന്മാറ്റം.\nഇപ്പോൾ താരത്തിന്റെ കാമുകൻ കൊടുത്ത ഗിഫ്റ്റ് ആണ് സമൂഹ മാധ്യമങ്ങളിൽ തരംഗം ആകുന്നത്. കല്യാണം ഉടനെ ഉണ്ടാകുമോ എന്നാണ് ആരാധകരും ചോദിക്കുന്നത്. യാത്രകൾ ഏറെ ഇഷ്ടപ്പെടുന്ന ജൂഹി യൂട്യൂബ് ചാനലും തുടങ്ങിയിട്ടുണ്ട്. “അഭിനയം പോലെ ഇഷ്ടമുള്ള കാര്യമാണ് യാത്രയും. ഇപ്പോള് അത്യാവശ്യം സമയം കിട്ടുന്നുണ്ട്. കിട്ടുന്ന സമയത്ത് വ്യത്യസ്ത സ്ഥലങ്ങളിലൊക്കെ പോവുന്നുണ്ട്. യാത്രകൾ നിങ്ങളിലേക്ക് എത്തിക്കാൻ ഒരു യൂട്യൂബ് ചാനല് തുടങ്ങുകയാണ്. പെർഫെക്ട് സ്ട്രെയിഞ്ചേഴ്സ് എന്നാണ് പേര്.” യൂട്യൂബ് ചാനലിനെ കുറിച്ച് ജൂഹി പറഞ്ഞതിങ്ങനെ. തന്റെ കൂട്ടുകാരൻ ഡോക്ടർ റോവിനൊപ്പം നടത്തിയ യാത്രയുടെ വിശേഷങ്ങളും ജൂഹി പങ്കുവച്ചിട്ടുണ്ട്.\nപാതി മലയാളിയാണ് ജൂഹി രുസ്‌തഗി. ജൂഹിയുടെ അമ്മ മലയാളിയായ ഭാഗ്യലക്ഷ്മിയാണ്. അച്ഛൻ രാജസ്ഥാൻ സ്വദേശിയായ രഘുവീർ ശരൺ രുസ്‌തഗി. ചോറ്റാനിക്കര മഹാത്മാഗാന്ധി പബ്ലിക് സ്കൂളിൽ വിദ്യാർത്ഥിയായിരിക്കെയാണ് ജൂഹി ഉപ്പും മുളകും എന്ന സീരിയലിൽ എത്തുന്നത്. ഉപ്പും മുളകിന്റെ വിധായകൻ ഉണ്ണികൃഷ്ണന്റെ മകൻ അനന്തകൃഷ്ണൻ ജൂഹിയുടെ സുഹൃത്തായിരുന്നു. ഒരു പിറന്നാൾ ആഘോഷത്തിന് പങ്കെടുക്കാൻ സുഹൃത്തിന്റെ വീട്ടിൽ പോയതാണ് ജൂഹിയുടെ ജീവിതത്തിൽ വഴിത്തിരിവായത്. സീരിയലിലെ ലെച്ചു എന്ന കഥാപാത്രമാണ് ജൂഹിയെ ലോകമെമ്പാടുമുള്ള ഉപ്പും മുളകും പ്രേക്ഷകർക്ക് ഇടയിൽ പ്രശസ്തയാക്കിയത്.\nകണ്ണീര് പരമ്പരകളില് നിന്നും തികച്ചും വേറിട്ട് നില്‍ക്കുന്ന കഥയാണ് ഉപ്പും മുളകിന്റേതും. വലിയൊരു ജനപ്രീതിയ്ക്ക് പിന്നിലെ കാരണവും ഇത് തന്നെയാണ്. കഴിഞ്ഞ കുറച്ച് മാസങ്ങളായി ഉപ്പും മുളകിന്റെയും സംപ്രേക്ഷണം നിര്‍ത്തി വച്ചിരിക്കുകയാണ് എന്നാൽ ഇത് വരെ പരമ്പര പൂർണമായും നിർത്തി എന്ന അറിയിപ്പ് ഇത്രയും നാൾ ആയിട്ട് ഔദ്യോഗിക മായി വന്നിട്ടില്ല. എന്നാൽ അതിലെ താരങ്ങൾ എല്ലാം ഇപ്പോൾ മറ്റൊരു web സീരിസിന്റെ ഭാഗം ആണ്.\nPrevious articleലോകം ആഗ്രഹിച്ച മുത്തം.. പ്രിയപ്പെട്ട ലിയോ, നിന്നെ മഹാനെന്ന് വിശേഷിപ്പിക്കാൻ ഇനിയാരും മടി കാണിക്കുകയില്ല. ഈ ലോകം നിൻ്റേതാണ് ലിയോ..\nNext articleബ്രസീൽ അർജന്റീൻ മത്സരം കഴിഞ്ഞു സംഭവിച്ചത് കണ്ടോ ; ചിരിച്ചു ഒരു വഴി ആയി…!!


കോവിഡ് 19: 'ഞങ്ങളെ എന്നു കൊണ്ടുപോകും?' ക്വലാലംപൂരില് കുടുങ്ങിയ മലയാളികള് അടക്കമുള്ള ഇന്ത്യാക്കാര് ചോദിക്കുന്നു ; covid 19: around 250 indian citizens stranded in Kuala Lumpur airport\nCovid19 Around 250 Indian Citizens Stranded In Kuala Lumpur Airport\nകോവിഡ് 19: 'ഞങ്ങളെ എന്നു കൊണ്ടുപോകും?' ക്വലാലംപൂരില് കുടുങ്ങിയ മലയാളികള് അടക്കമുള്ള ഇന്ത്യാക്കാര് ചോദിക്കുന്നു\nമലേഷ്യയില് നിന്നുള്ള വിമാനങ്ങള്‍ക്ക് ഇന്ത്യയിലേക്കുള്ള പ്രവേശനം കേന്ദ്ര സര്‍ക്കാര് വിലക്കിയതാണ് യാത്രക്കാര്‍ക്കു വിനയായത്\nMarch 21, 2020 04:34:57 pm\nക്വലാലംപൂര്: ” നാട്ടിലേക്കു തിരികെ മടങ്ങാനുള്ള വഴിയൊരുങ്ങുമെന്ന പ്രതീക്ഷയില് ഞങ്ങള് വിമാനത്താവളത്തിലേക്കു ദിവസവും പോകാറുണ്ട്. പക്ഷേ, അതൊരു അപകടകരമായ യാത്രയാണ്,” മലേഷ്യയിലെ ക്വലാലംപൂര് വിമാനത്താവളത്തിൽ കുടുങ്ങിയ ഇന്ത്യക്കാരിലൊരാളായ നവീന് മല്യയുടെ വാക്കുകളാണിത്.\nകോവിഡ് 19 പ്രതിരോധ നടപടികളുടെ ഭാഗമായി രാജ്യാന്തര വ്യോമഗതാഗതം കേന്ദ്രസർക്കാർ നിർത്തിവച്ചതോടെ നവീന് ഉൾപ്പെടെ ഇരുന്നൂറ്റി അമ്പതിലേറെ ഇന്ത്യക്കാരാണു ക്വലാലംപൂരിൽ കുടുങ്ങിയത്. ഈ വിവരം നവീനും സഹപാഠി മഹിമ ഗുപ്തയുമാണു പുറം ലോകത്തെ അറിയിച്ചത്. മംഗളുരു കസ്തൂര്‍ബാ മെഡിക്കല് കോളേജിലെ എംബിബിഎസ് വിദ്യാര്‍ഥികളാണ് ഇരുവരും. മഹിമ മലയാളിയും നവീന് കര്‍ണാടകക്കാരുനുമാണ്.\nടിക്കറ്റ് റിസര്‍വ് ചെയ്ത് വിമാനം കയറാന് എത്തിയവരാണു കുടുങ്ങിയയതെന്ന് നവീന് മല്യ ക്വാലാലംപൂരില്‍നിന്ന് ഇന്ത്യന് എക്‌സ്പ്രസ് മലയാളത്തോട് പറഞ്ഞു.\nമലേഷ്യയില് രോഗം പടരുകയും അടച്ചിടല് അവസ്ഥ വ്യാപകമാകുകയും ചെയ്തതിനെത്തുടര്‍ന്നാണ് ഇന്ത്യക്കാർ മടങ്ങാന് തീരുമാനിച്ചത്. കേന്ദ്ര സര്‍ക്കാര് പുറത്തിറക്കിയ യാത്രാ നിര്‍ദേശത്തില് അഞ്ച് മണിക്കൂര് മാത്രമാണ് ഇന്ത്യയിലേക്ക് മടങ്ങാന് സമയം അനുവദിച്ചിരുന്നത്. എന്നാൽ വിമാനത്താവളത്തിലെത്തിയവർ അപ്രതീക്ഷിതമായി കുടുങ്ങുകയായിരുന്നു.\n“മാര്‍ച്ച് 18-ന് പുലര്‍ച്ചെ 1.40നുള്ള ഇന്‍ഡിഗോയുടെ ക്വലാലംപൂര്-ചെന്നൈ വിമാനത്തിലാണ് ഇവര് ടിക്കറ്റ് എടുത്തിരുന്നത്. എന്നാല് മാര്‍ച്ച് 17-ന് ഇന്ത്യ മലേഷ്യയില് നിന്നുള്ള വിമാനങ്ങള് വിലക്കിയതിനെത്തുടര്‍ന്ന് വിമാനം റദ്ദായി,”നവീന് പറയുന്നു. ഇതേ വിമാനത്തിലാണു നവീനും മഹിമയും ഇന്ത്യയിലേക്കു വരേണ്ടിയിരുന്നത്.\n” വിമാനത്താവളത്തില് കഴിയുന്നവരെല്ലാം പേടിച്ചിരിക്കുകയാണ്. പോകാന് ഇടമില്ലാത്തതിനാല് അവർ വിമാനത്താവളത്തിൽ തറയിലാണ് കിടന്നുറങ്ങുന്നത്, ” മഹിമ ഇന്ത്യന് എക്‌സ്പ്രസ് മലയാളത്തോട് പറഞ്ഞു.\nRead Also: കൊറോണ പ്രതിരോധത്തിന്റെ സൗദി ദിനങ്ങൾ\nയാത്രാ സംഘത്തില് ഇന്ത്യയുടെ വിവിധ ഭാഗങ്ങളില്‍നിന്നുള്ള സ്ത്രീകളും കുട്ടികളും വൃദ്ധരുമുണ്ടെന്ന് നവീന് പറഞ്ഞു. “തമിഴ്‌നാട്, ആന്ധ്രാപ്രദേശ് സംസ്ഥാനങ്ങളില് നിന്നുള്ളവരാണ് കൂടുതലും. കര്‍ണാടക, മഹാരാഷ്ട്ര, ഗുജറാത്ത്, പഞ്ചാബ് സംസ്ഥാനങ്ങളിലുള്ളവരും ഈ സംഘത്തിലുണ്ട്. മലേഷ്യന് സര്‍ക്കാര് ക്വലാലംപൂരില് സമ്പൂര്‍ണ അടച്ചിടല് പ്രഖ്യാപിച്ചത് കാര്യങ്ങള് കൂടുതല് വഷളാക്കി. വിമാനത്താവളത്തില് കുടുങ്ങിയവരുടെ കൈയില് പണവും ആഹാരവുമില്ല. കുടുങ്ങിക്കിടക്കുന്നവരിൽ പ്രമേഹവും ഹൈപ്പര് ടെന്‍ഷനുമുള്ള വയോധികരുണ്ട്.,” നവീന് പറഞ്ഞു.\nമഹിമയും നവീനും പഠനത്തിന്റെ ഭാഗമായി, അന്താരാഷ്ട്ര ആരോഗ്യ സര്‍വകലാശാലയില് ഇന്റേണ്‍ഷിപ്പ് ചെയ്യാനാണു മലേഷ്യയിലെത്തിയത്. മാര്‍ച്ച് 12 മുതല് ഏപ്രില് ഒമ്പത് വരെയാണ് ഇന്റേണ്‍ഷിപ്പ്. പഠനത്തിന്റെ ഭാഗമായാണ് എത്തിയതെന്നതിനാൽ ഇരുവർക്കും ക്വലാലംപൂരിൽ താമസ സൗകര്യവും ഭക്ഷണവും ലഭിക്കുന്നുണ്ട്. വിമാനത്താവളത്തില്‍നിന്ന് അരമണിക്കൂര് യാത്രയാണ് താമസസ്ഥലത്തേക്കുള്ളത്.\nRead Also: Covid 19: കോവിഡ് മരണം പതിനായിരം കടന്നു, ഇറ്റലിയിൽ സ്ഥിതി അതീവ ഗുരുതരം\nഹോസ്റ്റലില്‍നിന്നു വിമാനത്താവളത്തിലേക്കും തിരിച്ചുമുള്ള തങ്ങളുടെ യാത്ര ആരോഗ്യത്തിന് ഭീഷണിയാണെന്ന് നവീന് പറഞ്ഞു. “കാരണം, എല്ലായിടത്തും രോഗബാധിതരാണ്. ഓരോ ദിവസം കഴിയുംതോറും രോഗികളുടെ എണ്ണം വര്‍ധിച്ചുവരുന്നു. വൃത്തിഹീനമായ സാഹചര്യമാണ് ചുറ്റിലുമുള്ളത്. ഇന്ത്യ വിമാനം അയയ്ക്കാതിരിക്കുകയും മലേഷ്യ സഹായിക്കാതിരിക്കുകയും ചെയ്താല് വിമാനത്താവളത്തില് കുടുങ്ങിയവരുടെ അവസ്ഥ ദയനീയമാകും,”നവീൻ കൂട്ടിച്ചേര്‍ത്തു. വിമാനത്താവളത്തിനു സമീപത്തെ കടകളും മറ്റും അടച്ചിട്ട നിലയിലാണ്.\nഇന്ന് ഹൈകമ്മിഷന് അധികൃതര് വിമാനത്താവളത്തില് എത്താമെന്ന് അറിയിച്ചിട്ടുണ്ടെന്ന് നവീന് പറഞ്ഞു. “തങ്ങളെ രക്ഷിക്കാന് വിമാനം എത്തുമോയെന്ന കാര്യത്തില് ഒരുറപ്പും നല്‍കിയിട്ടില്ല. ഇന്നലെ അധികൃതര് എല്ലാവരുടെയും പാസ്‌പോര്‍ട്ട് നമ്പരുകള് ശേഖരിച്ചിട്ടുണ്ട്,” നവീന് പറഞ്ഞു.\nരോഗം ഏറ്റവുമധികം ബാധിച്ച ചൈന, ഇറ്റലി പോലുള്ള രാജ്യങ്ങളില്‍നിന്ന് ഇന്ത്യാക്കാരെ ഒഴിപ്പിക്കാന് സര്‍ക്കാര് വിമാനം അയയ്ക്കുന്നുണ്ട്. അതുപോലെ മലേഷ്യയിലേക്കും വിമാനം അയയ്ക്കാന് ഹൈകമ്മിഷന് അധികൃതര് സര്‍ക്കാരിനുമേല് സമ്മര്‍ദം ചെലുത്തുന്നുവെന്നുണ്ടെന്നു മഹിമ പറഞ്ഞു.\nCovid19 around 250 indian citizens stranded in kuala lumpur malaysia


മെലൺകോളി മലയാളിയുടെ ഒബ്സെഷൻ ആണ്. ചത്താലും പോകില്ല.. - Boolokam News\nവിഷാദിയായ വേണുനാഗവള്ളി-മോഡൽ പുരുഷനും ദുഃഖപുത്രിയും ദുരന്തനായികയുമായ ജലജ-മോഡൽ സ്ത്രീയും പോക്കുവെയിൽ പൊന്നുരുകി പുഴയിൽ വീഴുന്നിടത്തോളം\nമെലൺകോളി മലയാളിയുടെ ഒബ്സെഷൻ ആണ്, ചത്താലും പോകില്ല..\nവിഷാദിയായ വേണുനാഗവള്ളി-മോഡൽ പുരുഷനും ദുഃഖപുത്രിയും ദുരന്തനായികയുമായ ജലജ-മോഡൽ സ്ത്രീയും പോക്കുവെയിൽ പൊന്നുരുകി പുഴയിൽ വീഴുന്നിടത്തോളം കാലം മലയാളി- സൈക്കിന്റെ ആഴങ്ങളെ സ്വാധീനിക്കും.അസ്തിത്വദുഃഖമൊക്കെ കോമഡി ആയിമാറി എന്ന് പറയപ്പെടുന്ന ഇക്കാലത്തും മെലൺകോളിയുടെ ഭൂതാവേശത്തിൽനിന്നും മലയാളി രക്ഷപ്പെട്ടിട്ടില്ല..\nനിരാശയെയും ദുഃഖത്തെയും കാല്പനികവത്കരിക്കുക… ആനന്ദത്തെ നിഷേധിക്കുക. പകരം മനോവ്യഥയെ ഉന്മാദിയെപ്പോലെ മനസ്സിൽ താലോലിക്കുക..സുഖമുള്ള നൊമ്പരം എന്നൊക്കെ ഡെക്കറേഷൻ കൊടുക്കുക. പിന്നെ ഇതൊക്കെ ഉയർന്ന ബൗദ്ധികതയുടെ സൂചനകളാണെന്നു സ്വയമങ്ങു വിചാരിച്ച് കുറെ തത്വങ്ങളെടുത്തു വിളമ്പുക. ആരെങ്കിലും പരിഹസിച്ചാൽ അയാളെ ഉടനെ അനാർദ്രനും ആഴമില്ലാത്ത വ്യക്തിത്വവുമായി മുദ്രകുത്തുക..ഇതൊക്കെതന്നെയാണ് ജമണ്ടൻ ആധുനികന്മാരുടെപോലും അടിസ്ഥാന ലൈൻ. ഫ്രീക്കൊക്കെ ലുക്കിലെയുള്ളൂ. പൊളിച്ച് പൊളിച്ച് ഉള്ളിലേക്ക് ചെല്ലുമ്പോ “ഇത്ര നിസ്സഹായനും ദുഖാർത്തനും സർവോപരി ആത്മസംഘർഷങ്ങളുടെ എണ്ണയിൽകിടന്നു തിളച്ചുമറിയുന്നവനുമായ” എന്നെ ആരും മൈന്ഡാക്കുന്നില്ലല്ലോ എന്ന നിലവിളിയാണ്..\nകണ്വാശ്രമത്തിലെ പേടമാനിനേക്കാൾ നിസ്സഹായയായ കാളിദാസന്റെ ശകുന്തളേയെത്തന്നെയാണ് വ്യാസന്റെ മൂലകഥയിലെ തന്റേടിപ്പെണ്ണിനെക്കാളും നമുക്കിഷ്ടം. അതങ്ങനെയാണ്. നിസ്സഹായതയെ കാല്പനികവൽക്കരിച്ച് അതിന്റെ രാഷ്ട്രീയമായ മാനങ്ങളെ കൊന്നുകളയുക. അല്ലെങ്കിൽ അവ്യക്തമാക്കുക. അങ്ങനെ നീതിനിഷേധത്തെ വെള്ളപൂശുക. സാഹിത്യത്തിലായാലും ജീവിതത്തിലായാലും ഇത് നടക്കുന്നുണ്ട്. ബോധപൂർവ്വവും അബോധപൂർവ്വവും.\nദുഖത്തെ ലഹരിയായിക്കാണുന്നതൊക്കെ ഓരോരുത്തരുടെ ഇഷ്ടം. അത് പോട്ടെ. വ്യക്തിപരമാണ്. പക്ഷെ തന്നെയും കടന്നു മറ്റൊരാളിലേക്ക് അത് അടിച്ചേൽപ്പിക്കുകകൂടി വേണം എന്ന് ശഠിക്കുമ്പോൾ പരിഹസിക്കേണ്ടിവരും. അല്ലാതെ തരമില്ല.\nവീട്ടിനടുത്തുള്ള വിധവ നിറമുള്ള വസ്ത്രങ്ങൾ ധരിക്കുകയും സുഹൃത്തുക്കൾക്കൊപ്പം ഉല്ലസിക്കുകയും ചെയ്യുന്നത് നിങ്ങളെ അസ്വസ്ഥമാക്കുന്നുവെങ്കിൽ, പാവപ്പെട്ട വീട്ടിലെ കുട്ടി ഒരല്പം സ്റ്റൈലിഷ് ആവുന്നത് നിങ്ങളുടെ നെറ്റിചുളിപ്പിക്കുന്നു എങ്കിൽ, നൈരാശ്യമില്ലാതെ പ്രണയപരാജയത്തെ നോക്കിക്കാണുന്നവൻ നിങ്ങളെ ഞെട്ടിക്കുന്നുവെങ്കിൽ, ബലാൽക്കാരം ചെയ്യപ്പെട്ട പെൺകുട്ടി ധൈര്യപൂർവ്വം പൊരുതി ജീവിക്കുന്നതും മറ്റുള്ളവരെപ്പോലെ പൊട്ടിച്ചിരിക്കുന്നതും നിങ്ങളെ അലോസരപ്പെടുത്തുന്നുവെങ്കിൽ നിങ്ങളുടെ ഉപബോധമനസ്സ് ആഗ്രഹിക്കുന്നത് അവർ ദുഖിക്കണമെന്നും നരകിക്കണമെന്നുമാണ്.\nഅതുകൊണ്ട് പ്രിയപ്പെട്ടവരേ, നിങ്ങളുടെ ദുഃഖം നിങ്ങൾ കാല്പനികവൽക്കരിച്ച് ഉന്മാദമാക്കിക്കോളൂ. മറ്റുള്ളവരെയെങ്കിലും വെറുതെ വിടുക. ഈ ചെറിയ ജീവിതം അവർ പറ്റുമ്പോലെ ആസ്വദിക്കട്ടെ. മെലൺകോളി മൂത്ത ബുദ്ധിജീവി ആയിക്കോളൂ. കണ്ണുകടി ശകലം കുറച്ചാൽ കൊള്ളാം.\nRelated Topics:Anjaly Rajmelancholy


ആരാണ് മുഖ്യശത്രു- ബിനോയ് വിശ്വം എഴുതുന്നു | binoy viswam\nJan 4, 2022, 10:40 PM IST\nദേശീയരാഷ്ട്രീയ സാഹചര്യത്തിൽ, കേരളത്തിലെ രാഷ്ട്രീയസ്ഥിതിമാത്രം നോക്കി കോൺഗ്രസിനെയും ബി.ജെ.പി.യെയും ഒരേപോലെ കാണാനാവില്ലെന്ന് സമർഥിക്കുകയാണ് ലേഖകൻ\nബിനോയ് വിശ്വം| Photo: ANI\nഇടതുപക്ഷത്തിന് യോജിക്കാനാകാത്ത ഒട്ടേറെ തെറ്റുകുറ്റങ്ങളുള്ള പാർട്ടിയാണ് കോൺഗ്രസ്. പക്ഷേ, ഇന്ത്യയിലാകമാനം സാന്നിധ്യമുള്ള ഏറ്റവും വലിയ മതേതരപ്പാർട്ടി ഇന്നും അതുതന്നെയാണ്. ആ പാർട്ടി തകർന്നാലുണ്ടാകുന്ന ശൂന്യതനികത്താൻ ഇടതുപക്ഷത്തിന് കെല്പുണ്ടായിരുന്നെങ്കിൽ, അതിനെക്കാൾ സ്വീകാര്യമായ മറ്റൊന്നില്ല. പക്ഷേ, കേരളമല്ല ഇന്ത്യ. ഇന്ത്യൻ യാഥാർഥ്യം മറ്റൊന്നാണ്\nനെഹ്രുവിനോട് നിങ്ങൾക്ക് യോജിക്കുകയോ വിയോജിക്കുകയോ ചെയ്യാം. പക്ഷേ, ഇന്ത്യയെ കണ്ടെത്താൻ നെഹ്രു നടത്തിയ നിരങ്കുശമായ ആത്മാർപ്പണത്തെ അവഗണിക്കാൻ നിങ്ങൾക്കാവില്ല. ആ കണ്ടെത്തലിന്റെ സാരാംശംകണക്കെ നെഹ്രു പറഞ്ഞു: ‘മതേതരത്വം മരിച്ചാൽ ഇന്ത്യ മരിക്കും’. മതേതരത്വത്തോട് ആശയപരമായും രാഷ്ട്രീയമായും പൊരുത്തപ്പെടാനാവാത്ത ശക്തികളാണ് ചരിത്രത്തിലെ നെഹ്രുവിന്റെ സ്ഥാനത്തെ ഭയപ്പെടുന്നത്. ഇടതുപക്ഷവും നെഹ്രുവും തമ്മിൽ കലഹിച്ച സന്ദർഭങ്ങൾ വിരളമല്ല. എന്നാൽ, ചരിത്രത്തിലെ നെഹ്രുവിന്റെ സ്ഥാനത്തെ തുടച്ചുമാറ്റി അവിടെ മറ്റാരെയെങ്കിലും പ്രതിഷ്ഠിക്കാനുള്ള തീവ്രവലതുപക്ഷത്തിന്റെ നീക്കങ്ങളോട് സന്ധിചെയ്യാൻ ഇടതുപക്ഷത്തിന് ഒരിക്കലും കഴിയില്ല. ഇന്ത്യയുടെ മതേതര, ജനാധിപത്യ അടിത്തറ പണിതതിലും അമൂർത്തമാണെങ്കിലും സോഷ്യലിസ്റ്റ് ലക്ഷ്യം പ്രഖ്യാപിച്ചതിലും നെഹ്രുവിന്റെ ചരിത്രവീക്ഷണവും ദർശനവുംവഹിച്ച പങ്ക് ആർക്കും അവഗണിക്കാൻകഴിയില്ല. നിർഭാഗ്യവശാൽ നെഹ്രു ജീവിതംകൊടുത്ത പാർട്ടി അദ്ദേഹത്തെ വിസ്മരിക്കുകയായിരുന്നു. അവിടെനിന്നാരംഭിക്കുന്നു കോൺഗ്രസിന്റെ അധഃപതനം.\nമഹത്തായ ഒക്ടോബർ വിപ്ളവത്തിന്റെ പത്താം വാർഷിക വേളയിലാണ് നെഹ്രു സോവിയറ്റ് യൂണിയൻ സന്ദർശിക്കുന്നത്. ആ വിപ്ളവം ജന്മംകൊടുത്ത പുതിയ സമൂഹത്തെക്കുറിച്ച് അദ്ദേഹം എത്ര ഹൃദയാവർജകമായാണ് എഴുതിയിട്ടുള്ളത്. ആ സോവിയറ്റ് യൂണിയൻ ഇന്നില്ല. ആ സംഭവങ്ങൾ ചരിത്രഗതിയെ പിടിച്ചുലച്ചു എന്നതാണ് സത്യം. ലോകത്തെവിടെയും കമ്പോളത്തിനും ലാഭദൈവത്തിനുംവേണ്ടി സ്തുതിഗീതങ്ങൾ പാടാൻ ആളുകളുണ്ടായി. വലത്തേക്കുവീശിയ ആ കാറ്റ് ഇന്ത്യൻ രാഷ്ട്രീയത്തിലും ആഞ്ഞടിച്ചു. നവലിബറലിസത്തിന്റെ സ്വാധീനവലയത്തിൽ കോൺഗ്രസ് അകപ്പെട്ടു. ആവഴിക്കുള്ള പ്രയാണത്തിന് അവർക്ക് നെഹ്രുവിനെ മറക്കേണ്ടത് ആവശ്യമായിരുന്നു. സ്വതന്ത്ര ഇന്ത്യയുടെ പ്രകാശമാനമായ ഭാവിക്കുവേണ്ടി നെഹ്രു കരുതിവെച്ചവയെല്ലാം വിസ്മൃതിയിലാണ്ടു. മതേതരത്വം, ജനാധിപത്യം, പരമാധികാരം, സോഷ്യലിസം തുടങ്ങിയ ഭരണഘടനാ ലക്ഷ്യങ്ങളിൽനിന്ന് അകന്നുപോയപ്പോൾ നെഹ്രുവിനെയാണ് കോൺഗ്രസ് കൈവിട്ടത്. സ്വതന്ത്രഭാരതത്തിന്റെ ശക്തിസ്തംഭമായി നെഹ്രുകണ്ട പൊതുമേഖല ഒറ്റുകൊടുക്കപ്പെട്ടു. ആ പാർട്ടിയിൽ പ്രതീക്ഷയർപ്പിച്ച ദളിത്, ന്യൂനപക്ഷ വിഭാഗങ്ങളും കർഷകജനസാമാന്യവും പുതിയ ആശ്രയംതേടി പരക്കംപാഞ്ഞു, കോൺഗ്രസിനെ കൈവിട്ടു.\nഇടതുപക്ഷമുന്നേറ്റം കുറച്ചത് ഭിന്നിപ്പ്\nകോൺഗ്രസിന്റെ സ്വാഭാവികബദലായി കമ്യൂണിസ്റ്റ് പർട്ടിയെ ജനങ്ങൾകണ്ട കാലമുണ്ടായിരുന്നു. ജനജീവിതത്തിന്റെ എല്ലാതലങ്ങളിലും നടത്തിയ ലക്ഷ്യബോധമുറ്റ ഇടപെടലുകളിലൂടെ കമ്യൂണിസ്റ്റ് പാർട്ടി രാജ്യത്തെമ്പാടും പ്രഹരശേഷിയുള്ള പ്രസ്ഥാനമായി മുന്നോട്ടുകുതിച്ചു. 1964-ലെ നിർഭാഗ്യകരമായ ഭിന്നിപ്പ് ആ കുതിച്ചുകയറ്റത്തിന്റെ ഗതിവേഗം കുറച്ചു. പട്ടിണിക്കാരുടെയും പാവങ്ങളുടെയും പ്രതീക്ഷയുടെ പ്രതീകമായ പാർട്ടിയാണ് ഭിന്നിച്ചത്. അധ്വാനിക്കുന്ന ജനതകൾക്കിടയിൽ അതുളവാക്കിയ ആശയക്കുഴപ്പത്തിനിടയിലും സി.പി.ഐ.യും സി.പി.എമ്മും സ്വാധീനമേഖലകൾ നിലനിർത്തി. രാഷ്ട്രീയമായ ശരിതെറ്റുകളെക്കുറിച്ച് കമ്യൂണിസ്റ്റ് പാർട്ടികൾ തമ്മിൽനടന്ന സംവാദങ്ങളിലൂടെ പാർട്ടികൾ തമ്മിൽ വീണ്ടും അടുത്തടുത്തുവന്നു. ഇപ്പോഴും അഭിപ്രായഭിന്നതകളുണ്ടെങ്കിലും അവയെക്കാൾ എത്രയോ കൂടുതലാണ് സി.പി.ഐ.യും സി.പി.എമ്മും തമ്മിലുള്ള അഭിപ്രായപ്പൊരുത്തത്തിന്റെ മേഖലകൾ. നെഹ്രൂവിയൻ സാമ്പത്തിക, രാഷ്ട്രീയ നയങ്ങളുടെ വിലയിരുത്തലിലും ഇത്തരം വിയോജിപ്പുകളും യോജിപ്പുകളും പ്രകടമായിട്ടുണ്ട്.\nഇതിന്റെയെല്ലാം നടുവിലൂടെയാണ് തീവ്രവലതുപക്ഷത്തിന്റെ രാഷ്ട്രീയശബ്ദമായി ബി.ജെ.പി. ശക്തിപ്രാപിച്ചത്. ഹിറ്റ്‌ലറൈറ്റ് ഫാസിസത്തോട് മറച്ചുവെക്കാത്ത കൂറുപുലർത്തിയ ആർ.എസ്.എസ്. ആണ് അതിന്റെ തലച്ചോറും നട്ടെല്ലും. വംശമേധാവിത്വത്തോടുള്ള ഇളകാത്ത പ്രതിബദ്ധതയും ഫിനാൻസ് മൂലധനത്തോടുള്ള അളവറ്റ വിധേയത്വവുമാണ് 1925-ൽ സ്ഥാപിതമായ ആർ.എസ്.എസിന്റെ ലോകവീക്ഷണത്തിന്റെ അടിസ്ഥാനം. അതിന്മേൽ ചവിട്ടിനിന്നുകൊണ്ടാണ് അവർ ജനാധിപത്യവും മതേതരത്വവും സോഷ്യലിസവുമെല്ലാം വൈദേശികമാണെന്ന് മുദ്രകുത്തിയത്. ലോകമാകെ ആഞ്ഞുവീശിയ വലതുപക്ഷ അനുകൂലതരംഗവും നെഹ്രൂവിയൻ മൂല്യങ്ങളിൽ വെള്ളംചേർത്ത കോൺഗ്രസിന്റെ ചാഞ്ചാട്ടങ്ങളും ഇടതുപക്ഷം നേരിട്ട ശക്തിക്ഷയവും എല്ലാംചേർന്ന് അവരുടെ വളർച്ചയ്ക്ക് മണ്ണൊരുക്കി. പൗരന്റെ സ്വാതന്ത്ര്യങ്ങളും കാമ്പസുകളുടെ സർഗാത്മകതയും സ്വകാര്യതയ്ക്കുള്ള പൗരന്റെ അവകാശങ്ങളും എല്ലാം ചവറ്റുകൊട്ടയിലായി. സമ്പന്നരും ദരിദ്രരും തമ്മിലുള്ള പെരുകുന്ന അന്തരമാണ് ബി.ജെ.പി.യുടെ ‘അച്ഛാദിൻ’ ഇന്ത്യക്ക് നൽകിയ സമ്മാനം.\nഫാസിസ്റ്റ് പ്രത്യയശാസ്ത്രത്തിന്റെ കുതിരപ്പുറമേറി ഭരണം കൈയാളുന്ന ഒരു പാർട്ടിയാണ് ഈ ദുരന്തങ്ങളിലേക്ക് ഇന്ത്യയെ നയിക്കുന്നത്. ദൈവവും വിശ്വാസങ്ങളുമെല്ലാം അവർക്ക് അതിനുള്ള ചവിട്ടുപടികൾ മാത്രം. മുസ്‌ലിങ്ങളെയും ക്രിസ്ത്യാനികളെയും കമ്യൂണിസ്റ്റുകാരെയും രാജ്യത്തിന്റെ ആഭ്യന്തരശത്രുക്കളായാണ് അവർ കാണുന്നത്. ഫാസിസം കടംകൊടുത്ത രാഷ്ട്രീയ, സാമ്പത്തിക നയങ്ങളുടെ നടത്തിപ്പുകാരാണ് ബി.ജെ.പി. അതുകൊണ്ടാണ് അവരെ മുഖ്യ എതിരാളികളായി ഇടതുപക്ഷം കാണുന്നത്. ഫാസിസത്തിന്റെ പാത പിൻപറ്റുന്ന തീവ്രവലതുപക്ഷശക്തികളെ പരാജയപ്പെടുത്തിക്കൊണ്ടേ ഇന്ത്യക്ക് മുമ്പോട്ടുപോകാൻ പറ്റൂ. അതിന്റെ വഴികൾ ആരായുമ്പോഴാണ്, മതേതര, ജനാധിപത്യ, ഇടതുപക്ഷ ശക്തികളുടെ വിശാലമായ ഐക്യത്തിന്റെ ആവശ്യകത സി.പി.ഐ. ചൂണ്ടിക്കാട്ടിയത്.\nവിസ്തൃതമായ ഇന്ത്യയിലെ എല്ലാ സംസ്ഥാനങ്ങളിലും ഒരേരൂപത്തിലും ഉള്ളടക്കത്തിലും ഇത് സാധ്യമാകണമെന്നില്ല. കേരളത്തിലേതുപോലെ ഒരു ഇടതുപക്ഷ ജനാധിപത്യമുന്നണി ഇന്ത്യയിലാകെ ശക്തമായിരുന്നെങ്കിൽ എന്ന് നമുക്കു ചിന്തിക്കാം. സങ്കീർണമായ ഇന്ത്യൻ രാഷ്ട്രീയസാഹചര്യങ്ങളിൽ അത് എത്രമാത്രം പ്രായോഗികമാണെന്ന് ആലോചിക്കാനും രാഷ്ട്രീയയാഥാർഥ്യങ്ങൾ ഇടതുപക്ഷത്തോട് ആവശ്യപ്പെടുന്നുണ്ട്. കോൺഗ്രസിന്റെ സാമ്പത്തികനയങ്ങളോട് ഇടതുപക്ഷത്തിന് തീർച്ചയായും വിയോജിപ്പുണ്ട്. ബാബറി മസ്ജിദിന്റെ തകർച്ചയ്ക്ക് വഴിയൊരുക്കിയ മൃദുഹിന്ദുത്വ സമീപനത്തോടും അതേ വിയോജിപ്പുകളുണ്ട്. എന്നാൽ, കോൺഗ്രസിനെയും ഫാസിസ്റ്റ് ആശയങ്ങളുടെ രാഷ്ട്രീയകുന്തമുനയായ ബി.ജെ.പി.യെയും ഒരുപോലെ കാണാൻ ഇടതുപക്ഷദർശനം അനുവദിക്കുന്നില്ല. രാഷ്ട്രീയപോരാട്ടത്തിന്റെ നിർണായകഘട്ടങ്ങളിൽ രണ്ട് മുഖ്യശത്രുക്കൾ ഉണ്ടാകുന്നത് സമരവിജയത്തെ പ്രതികൂലമായി ബാധിക്കും.\nബി.ജെ.പി. ഒരു ബൂർഷ്വാ പാർട്ടി മാത്രമല്ല. ആർ.എസ്.എസ്. പ്രതിനിധാനംചെയ്യുന്ന ഫാസിസ്റ്റ് ആശയങ്ങളുടെ രാഷ്ട്രീയവാഹനമാണത്. ഇന്ത്യക്കുമേൽ പിടിമുറുക്കാൻ അവരെ അനുവദിക്കുക എന്നുപറഞ്ഞാൽ മതേതരജനാധിപത്യത്തെ കൊലയ്ക്കുകൊടുക്കുന്നു എന്നതാണ് അർഥം. എന്തു വിലകൊടുത്തും വിജയിപ്പിക്കേണ്ട ആർ.എസ്.എസ്., ബി.ജെ.പി.വിരുദ്ധ പോരാട്ടത്തിൽ കോൺഗ്രസ് അടക്കമുള്ള എല്ലാ ജനാധിപത്യമതേതര ശക്തികൾക്കും പങ്കുവഹിക്കാനുണ്ട്. ആ പങ്കിനെ മാനിച്ചുകൊണ്ടാണ് സി.പി.ഐയും സി.പി.എമ്മും ഒന്നാം യു.പി.എ. സർക്കാരിനെ പിന്തുണച്ചത്. ആ ദിനങ്ങളിലേതിനെക്കാൾ ബി.ജെ.പി. ശക്തിപ്പെട്ടോ ഇല്ലയോ എന്നത് ആർക്കും സ്വയം ചോദിക്കാം.\nഇടതുപക്ഷത്തിന് യോജിക്കാനാകാത്ത ഒട്ടേറെ തെറ്റുകുറ്റങ്ങളുള്ള പാർട്ടിയാണ് കോൺഗ്രസ്. പക്ഷേ, ഇന്ത്യയിലാകമാനം സാന്നിധ്യമുള്ള ഏറ്റവും വലിയ മതേതരപ്പാർട്ടി ഇന്നും അതുതന്നെയാണ്. ആ പാർട്ടി തകർന്നാലുണ്ടാകുന്ന ശൂന്യതനികത്താൻ ഇടതുപക്ഷത്തിന് കെല്പുണ്ടായിരുന്നെങ്കിൽ, അതിനെക്കാൾ സ്വീകാര്യമായ മറ്റൊന്നില്ല. പക്ഷേ, കേരളമല്ല ഇന്ത്യ. ഇന്ത്യൻ യാഥാർഥ്യം മറ്റൊന്നാണ്. കോൺഗ്രസ് തകർച്ചയുണ്ടാക്കിയ ശൂന്യതയിലേക്ക് കടന്നുവരുന്നത് നിർഭാഗ്യവശാൽ ബി.ജെ.പി.യാണ്. അതുകൊണ്ടാണ് ഫാസിസത്തെ ഒന്നാംനമ്പർ ശത്രുവായിക്കാണുന്ന ഇടതുപക്ഷക്കാർ കോൺഗ്രസ് തകരരുതെന്ന് ആഗ്രഹിക്കുന്നത്. അതുകൊണ്ടുതന്നെയാണ് മതേതരജനാധിപത്യവും സാമ്രാജ്യത്വവിരോധവും പൊതുമേഖലയോട് കൂറും ഭൂമിയോട് കരുതലും സൂക്ഷിച്ച നെഹ്രുവിനെ വീണ്ടും കണ്ടെത്താൻ അവർ കോൺഗ്രസിനോട് പറയുന്നത്. ചില സന്ദിഗ്ധഘട്ടങ്ങളിൽ തീരുമാനങ്ങൾ വൈകിയാൽ രാജ്യം വലിയ വിലകൊടുക്കേണ്ടിവരും. ആർ.എസ്.എസ്., ബി.ജെ.പി. തേർവാഴ്ചയ്ക്കുമുമ്പിൽനിൽക്കുന്ന ഇന്ത്യ ആ സത്യം മറന്നുകൂടാ.\n(മുതിർന്ന സി.പി.ഐ. നേതാവും രാജ്യസഭാംഗവുമാണ് ലേഖകൻ)


Ben Stokes to miss second test against India- 'തെല്ലൊന്ന് ആശ്വസിക്കാം'; ഇന്ത്യയുടെ നട്ടെല്ലൊടിച്ച സ്റ്റോക്‌സ് ലോര്‍ഡ്‌സിലുണ്ടാകില്ല, വിനയായത് പഴയ തല്ലു കേസ്\n'തെല്ലൊന്ന് ആശ്വസിക്കാം'; ഇന്ത്യയുടെ നട്ടെല്ലൊടിച്ച സ്റ്റോക്‌സ് ലോര്‍ഡ്‌സിലുണ്ടാകില്ല, വിനയായത് പഴയ തല്ലു കേസ്\n‘തെല്ലൊന്ന് ആശ്വസിക്കാം’; ഇന്ത്യയുടെ നട്ടെല്ലൊടിച്ച സ്റ്റോക്‌സ് ലോര്‍ഡ്‌സിലുണ്ടാകില്ല, വിനയായത് പഴയ തല്ലു കേസ്\nഎഡ്ജ്ബാസ്റ്റണ് ടെസ്റ്റിലെ രണ്ടാം ഇന്നിംഗ്‌സില് നായകന് വിരാട് കോഹ്ലിയുടേതടക്കം നാല് വിക്കറ്റുകള് നേടിയ സ്‌റ്റോക്ക്‌സാണ് ഇന്ത്യയുടെ നട്ടെല്ലൊടിച്ചത്\nAugust 5, 2018 10:02:59 am\nലണ്ടന്: ആദ്യ ടെസ്റ്റില് ഇന്ത്യ പരാജയപ്പെടുത്തിയ ഇംഗ്ലണ്ടിന് രണ്ടാം ടെസ്റ്റിന് മുന്നോടിയായി കനത്ത തിരിച്ചടി. സൂപ്പര്‍താരം ബെന് സ്റ്റോക്ക്‌സ് രണ്ടാം ടെസ്റ്റിനുണ്ടാകില്ല. എഡ്ജ്ബാസ്റ്റണ് ടെസ്റ്റിലെ രണ്ടാം ഇന്നിംഗ്‌സില് നായകന് വിരാട് കോഹ്ലിയുടേതടക്കം നാല് വിക്കറ്റുകള് നേടിയ സ്‌റ്റോക്ക്‌സാണ് ഇന്ത്യയുടെ നട്ടെല്ലൊടിച്ചത്. ഒമ്പതാം തിയ്യതി മുതലാണ് രണ്ടാം ടെസ്റ്റില് ലോര്‍ഡ്‌സില് അരങ്ങേറുക.\nകഴിഞ്ഞ സെപ്തംബറില് ബാറിന് പുറത്ത് വച്ച് അടിയുണ്ടാക്കിയ സംഭവമാണ് ഇംഗ്ലണ്ടിനും സ്റ്റോക്‌സിനും ഇപ്പോള് തിരിച്ചടിയായിരിക്കന്നത്. ഓഗസ്റ്റ് ആറാം തിയ്യതി മുതലാണ് കേസില് വാദം കേള്‍ക്കുക. അതേസമയം, സ്‌റ്റോക്‌സിന് പകരക്കാരനെ കണ്ടെത്താനുള്ള അന്വേഷണത്തിലാണ് ഇംഗ്ലണ്ട്.\nസൂപ്പര് ഓള്‍റൗണ്ടറായ സ്‌റ്റോക്ക്‌സിന് പകരം മോയിന് അലിയേയോ ക്രിസ് വോക്‌സിനേയോ ആകും രണ്ടാം ടെസ്റ്റില് ഇറക്കുക എന്നാണ് മുന് നായകന് മൈക്കിള് വോഗണ് പറയുന്നത്. അതേസമയം, ലോര്‍ഡ്‌സിലെ പിച്ച് എങ്ങനെ ആണെന്നത് അനുസരിച്ചിരിക്കും തീരുമാനമെന്നും അദ്ദേഹം വ്യക്തമാക്കി.\nനായകന് വിരാട് കോഹ്ലിയുടെ ഒറ്റയാള് പോരാട്ടത്തിന് തടയിട്ട് വിജയം കരസ്ഥമാക്കി ഇംഗ്ലണ്ട്. അര്‍ധസെഞ്ച്വറി നേടിയതിന് പിന്നാലെ വിരാടിനെ പുറത്താക്കി ഓള് റൗണ്ടര് ബെന് സ്റ്റോക്ക്സാണ് ഇംഗ്ലണ്ടിന് നിര്‍ണ്ണായ ബ്രേക്ക് ത്രൂ സമ്മാനിച്ചത്. 31 റണ്‍സിനായിരുന്നു ഇംഗ്ലണ്ടിന്റെ വിജയം. ഇന്ത്യ 162 റണ്‍സെടുത്ത് പുറത്താവുകയായിരുന്നു.\nBen stokesTeam India\nWeb Title: Ben stokes to miss second test against india\n‘തോറ്റതോടെ ആ സെഞ്ച്വറിയ്ക്ക് യാതൊരു വിലയുമില്ലതായി’; പരാജയത്തില് വികാരഭരിതനായി വിരാട് കോഹ്ലി


ആന്‍ഡ്രോയ്ഡ് പിയുടെ ആദ്യ ബീറ്റാ പ്രിവ്യൂ ഈ മാസം | Bignewslive Bignewslive | Online News portal, Big News Live covering all news sections like Bollywood,Technology,Autos,World news,All other Breaking News etc..\nആന്‍ഡ്രോയ്ഡ് പിയുടെ ആദ്യ ബീറ്റാ പ്രിവ്യൂ ഈ മാസം\nBy NRC 11-03-2018 572\nഓറിയോയ്ക്കു ശേഷമുള്ള ആന്‍ഡ്രോയ്ഡ് പതിപ്പായ പി അണിയറയില് ഒരുങ്ങുകയാണ്. പുതിയ വേര്‍ഷന്റെ ആദ്യ ഡെവലപ്പര് പ്രിവ്യൂ ഈ മാസം പുറത്തിറങ്ങും. കൃത്യമായ തീയതി അറിവായിട്ടില്ലെങ്കിലും 20നു ശേഷം പ്രിവ്യൂ എത്തുമെന്നാണ് കണക്കുകൂട്ടല്. കഴിഞ്ഞ വര്‍ഷം മാര്‍ച്ച് 21നാണ് ഓറിയോയുടെ ആദ്യ പ്രിവ്യൂ എത്തിയത്. പുതിയ പതിപ്പില് അവതരിപ്പിക്കുന്ന ഫീച്ചറുകളില് ഏതാനും എണ്ണം പ്രിവ്യൂവിലൂടെ അറിയാനാകും. ആപ്പ് ഡെവലപ്പര്‍മാരെ ഉദ്ദേശിച്ചാണ് മുഖ്യമായും പ്രിവ്യൂ പുറത്തിറക്കുന്നത്. ബഗ്ഗുകളെ നേരിടാനും ഇതു സഹായിക്കും. നോട്ടിഫിക്കേഷന് ഡോട്ടുകള്, പിക്ചര്-ഇന്-പിക്ചര്, ഓട്ടോഫില് തുടങ്ങിയ പുതിയ ഫീച്ചറുകളാണ് ആന്‍ഡ്രോയ്ഡ് ഓറിയോയിലൂടെ കൊണ്ടു വന്നത്. എന്നാല് പെര്‍ഫോമന്‍സ്, ബാറ്ററി ലൈഫ്തുടങ്ങിയവയില് കാര്യമായ പുരോഗതി വന്നില്ല. ടെക് വിദഗ്ധര് ഇവയിലേക്കാണ് പുതിയ പതിപ്പിലൂടെ ഉറ്റുനോക്കുന്നത്. ഡിവൈസുകളിലെ കാമറ, മൈക്ക് എന്നിവ ഉപയോക്താവറിയാതെ ആപ്പുകള് ആക്‌സസ് ചെയ്യുന്നതു തടയാനുള്ള ഉപാധി ആന്‍ഡ്രോയ്ഡ് പിയില് ഉണ്ടാകും. കോള് റെക്കോര്‍ഡിംഗ്, ബ്ലോക്കിംഗ് തുടങ്ങിയവയ്ക്ക് പുതിയ ഫീച്ചറുകള് എത്തും. ഐറിസ് സ്‌കാനിംഗ്‌പോലുള്ള ഫീച്ചറുകളും പ്രതീക്ഷിക്കപ്പെടുന്നു. മേയ് എട്ടിനാരംഭിക്കുന്ന ഡെലവപ്പേഴ്‌സ് കോണ്‍ഫറന്‍സിനോടനുബന്ധിച്ച് ആന്‍ഡ്രോയ്ഡ് പിയുടെഔദ്യോഗിക പ്രഖ്യാപനം ഉണ്ടാകുമെന്നാണ് പൊതുവേയുള്ള വിലയിരുത്തല്. അപ്പോള് മാത്രമേ പുതിയ പതിപ്പിന്റെ പി എന്ന അക്ഷരത്തില് തുടങ്ങുന്ന പേര് എന്തെന്നു വ്യക്തമാകൂ. പംപ്കിന് പൈ പോലുള്ള പേരുകളാണ് ഇപ്പോള് അഭ്യൂഹങ്ങളില് നിറയുന്നത്.മാര്‍ച്ച് 14 ഗണിതശാസ്ത്രത്തിലെ പൈ ദിനമായതുകൊണ്ട് മധുരപദാര്‍ഥമായ പൈയുമായി ബന്ധപ്പെട്ട പേരുതന്നെയാകും പുതിയ പതിപ്പിനെന്നാണ് പ്രതീക്ഷ. എന് പതിപ്പ് പുറത്തിറങ്ങിയ വേളയില് നമ്മുടെ നെയ്യപ്പം എന്നപേരിനു വേണ്ടി ഇന്റര്‍നെറ്റ് ഫോറങ്ങളില് ചര്‍ച്ചകള്‍നിറഞ്ഞിരുന്നു.


Kamal Haasan, Viswaroopam, Theatre, DTH, Muslim, വിശ്വരൂപം, കമല്‍ഹാസന്, തിയറ്റര്, ഡിടിഎച്ച്, മുസ്ലീം - Malayalam Filmibeat\nവിശ്വരൂപം ടിവിയിലൂടെ കാണാന് 1000 രൂപ\n| Updated: Thursday, December 13, 2012, 14:54 [IST]\nഇന്ത്യന് സിനിമയില് ഒരു വിപ്ളവത്തിനൊരുങ്ങുകയാണ് ഉലകനായകന് കമല്‍ഹാസന്. പുതിയ ചിത്രമായ വിശ്വരൂപത്തിന്റെ തിയറ്ററില് റിലീസിനും എട്ട് മണിക്കൂര് മുമ്പെ ഡിടിഎച്ചിലൂടെ വീട്ടകങ്ങളിലെത്തിച്ചാണ് കമല് പുതിയ ചരിത്രമെഴുതുന്നത്. ചിത്രം ഈ രീതിയില് റിലീസ് ചെയ്യുന്നതിനെതിരെ തിയറ്ററുടമകള് രംഗത്തുണ്ടെങ്കിലും പിന്മാറുമെന്ന സൂചനകളൊന്നും കമല് നല്‍കയിട്ടില്ല.\nഎന്നാല് സൗജന്യമായി വിശ്വരൂപം ടിവിയിലൂടെ കാണാമെന്ന് ആരും പ്രതീക്ഷിയ്‌ക്കേണ്ട. ആയിരം രൂപ എണ്ണിക്കൊടുത്താലേ ഡിടിഎച്ച് ഉപയോക്താക്കള്‍ക്ക് ചിത്രം. കാണാന് സാധിയ്ക്കൂ. ഇതുമാത്രമല്ല, സിനിമ കോപ്പിയടിയ്ക്കാമെന്നെ് കരുതിയാല് അതും നടപ്പില്ല. കോപ്പിയടി തടയുന്ന രീതിയില് എന്‍ക്രിപ്റ്റ് ചെയ്തായിരിക്കും സിനിമ ഡിടിഎച്ചിലൂടെ എത്തുക. ഇതൊക്കെയുണ്ടെങ്കിലും തിയറ്ററുടമകളുടെ എതിര്‍പ്പിന് യാതൊരു കുറവുമില്ല.\nപൊങ്കലിനോടനുബന്ധിച്ച് ജനുവരി 11ന് ചാര്‍ട്ട് ചെയ്തിട്ടുള്ള ചിത്രം പ്രദര്‍ശിപ്പിയ്ക്കില്ലെന്നാണ് തിയറ്ററുകള് മുന്നറിയിപ്പ് നല്‍കിയിരിക്കുന്നത്. എന്നാല് തിയറ്റര് ഉടമകളുടെ എതിര്‍പ്പില് കാര്യമില്ലെന്നാണ് കമലിന്റെ അഭിപ്രായം. തമിഴ്‌നാട്ടിലെ ജനസംഖ്യയില് മൂന്ന് ശതമാനത്തിന് മാത്രമാണ് ഡിടിഎച്ച് കണക്ഷന് ഉള്ളൂവെന്ന് കമല് ചൂണ്ടിക്കാട്ടുന്നു.\nഅതേസമയം ജനങ്ങള് ഒത്തുകൂടുന്ന ഹോട്ടലുകളിലും മറ്റും പൊതുവായി പ്രദര്‍ശിപ്പിയ്ക്കുന്നത് തങ്ങളുടെ കളക്ഷനെ ബാധിയ്ക്കുമെന്ന് തിയറ്ററുടമകളുടെ വാദം. കമലിന്റെ സിനിമയ്‌ക്കെതിരെയല്ല, ഡിടിഎച്ച് റിലീസിനെതിരെയാണ് തങ്ങള്‍ക്ക് പ്രതിഷേധമെന്നും അവര് വിശദീകരിയ്ക്കുന്നു.\nവിശ്വരൂപത്തെച്ചുറ്റിപ്പറ്റി മറ്റു വിവാദങ്ങളും ഇതോടൊപ്പം കൊഴുക്കുന്നുണ്ട്. മുസ്ലീം തീവ്രവാദം പ്രമേയമാവുന്ന ചിത്രം തങ്ങളുടെ മതവികാരങ്ങളെ വ്രണപ്പെടുത്തുമോയെന്ന ആശങ്കയിലാണ് തമിഴകത്തെ മുസ്ലീം സംഘടനകള്. വിജയ് ചിത്രമായ തുപ്പാക്കിയിലെ ചില രംഗങ്ങള്‍ക്കെതിരെ പ്രതിഷേധവുമായി മുസ്ലീം സംഘടനകള് രംഗത്തെത്തിയിരുന്നു. തുടര്‍ന്ന് ഈ രംഗങ്ങള് ഒഴിവാക്കുകയും അണിയറക്കാര് ക്ഷമ ചോദിയ്ക്കുകയും ചെയ്തതോടെയാണ് വിവാദങ്ങള് ശമിച്ചത്.\nRead more about: kamal haasan viswaroopam theatre dth muslim വിശ്വരൂപം കമല്‍ഹാസന് തിയറ്റര് ഡിടിഎച്ച് മുസ്ലീം\nKamal Haasan is set to revolutionise cinema in India. He will be releasing his latest flick Viswaroopam on DTH eight hours prior to the release of the movie in cinemas.,


യൂണിവേഴ്‌സിറ്റി കോളജ് അവിടെ നിന്ന് മാറ്റണം; ഉപദേശം നിര്‍ത്തി പിണറായി സ്വയം നന്നാകണം; കെ മുരളീധരന് - Samakalika Malayalam\nയൂണിവേഴ്‌സിറ്റി കോളജ് അവിടെ നിന്ന് മാറ്റണം; ഉപദേശം നിര്‍ത്തി പിണറായി സ്വയം നന്നാകണം; കെ മുരളീധരന്\nBy സമകാലികമലയാളം ഡെസ്‌ക് | Published: 14th July 2019 10:36 AM |\nLast Updated: 14th July 2019 10:36 AM | A+A A- |\nതിരുവനന്തപുരം: ക്രിമിനലുകളെ ഉണ്ടാക്കുന്ന സ്ഥാപനമായി തിരുവനന്തപുരം യൂണിവേഴ്‌സിറ്റി കോളജ് മാറിയെന്ന് എംപിയും കോണ്‍ഗ്രസ് നേതാവുമായ മുരളീധരന്. കോളജ് അവിടെ നിന്ന് മറ്റൊരിടത്തേക്ക് മാറ്റണം. പകരം ചരിത്രസ്മാരകമായി മാറ്റുകയാണ് ഏകപരിഹാരമെന്നും മുരളീധരന് അഭിപ്രായപ്പെട്ടു.\nമുഖ്യമന്ത്രി പിണറായി വിജയന് ഡാഷ് പറഞ്ഞ സ്ഥലങ്ങളില് കോണ്‍ഗ്രസ് വന് വിജയം നേടിയിട്ടുണ്ട്. പശ്ചിമബംഗാളില് സിപിഎം ഇപ്പോള് നരേന്ദ്രമോദിക്ക് ജയ് വിളിക്കുകയാണ്. ഉപദേശം നിര്‍ത്തി പിണറായി വിജയന് സ്വയം നന്നാകണമെന്നും മുരളീധരന് പറഞ്ഞു. വിവിധ സംസ്ഥാനങ്ങളില് കോണ്‍ഗ്രസ് ജനപ്രതിനിധികളും നേതാക്കളും ബിജെപിയില് ചേക്കേറുന്നതിനെ പരിഹസിച്ച് മുഖ്യമന്ത്രി പിണറായി വിജയന് രംഗത്തുവന്നിരുന്നു. കോണ്‍ഗ്രസുകാരെ വിശ്വസിക്കാന് കഴിയില്ലെന്ന് സിപിഎം പണ്ടുതൊട്ടേ പറയുന്നതാണ്. അതിന്റെ തെളിവുകളാണിപ്പോള് നടക്കുന്നത്. കോണ്‍ഗ്രസുകാര് എപ്പോഴാണ് പാര്‍ട്ടി മാറിപ്പോവുക എന്ന് പറയാന് കഴിയില്ല. ബിജെപി ഒഴുക്കുന്ന പണത്തിന് കൈയും കണക്കുമില്ല. പ്ലാവില കാണിച്ചാല് നാക്ക് നീട്ടിപ്പോവുന്ന ആട്ടിന്‍കുട്ടിയെ പോലെ കുറേയുണ്ട്. പറയാന് വേറെ വാക്കുണ്ട്. പക്ഷേ, അത് പറയുന്നില്ലെന്നും തത്കാലം ഡാഷ് എന്ന് മാത്രം കണക്കാക്കിയാല് മതിയെന്നുമായിരുന്നു പിണറായിയുടെ വാക്കുകള്.\nയൂണിവേഴ്‌സിറ്റി കോളജ് സംഘര്‍ഷത്തില് ഒരു എസ്എഫ്‌ഐ പ്രവര്‍ത്തകന് അറസ്റ്റില്. നേമം സ്വദേശി ഇജാബിനെ പൊലീസ് അറസ്റ്റ് ചെയ്തു. സംഘര്‍ഷത്തില് കണ്ടാലറിയാവുന്ന പ്രതികളില് ഒരാളാണ് ഇജാബെന്ന് പൊലീസ് പറയുന്നു. അതേസമയം, മുഖ്യ പ്രതികളെക്കുറിച്ച് ഇനിയും സൂചനയില്ല.\nകെ മുരളീധരന് യൂണിവേഴ്‌സിറ്റി കോളജ് മാറ്റണം പിണറായി വിജയന് സിപിഎം നരേന്ദ്രമോദി ജയ് വിളി k muralidharan pinarayi university college


തിരഞ്ഞെടുപ്പ് കഴിഞ്ഞതോടെ ഇന്ധനവില വീണ്ടും വര്‍ധിപ്പിച്ചു - Pathram Online\nതിരഞ്ഞെടുപ്പ് കഴിഞ്ഞതോടെ ഇന്ധനവില വീണ്ടും വര്‍ധിപ്പിച്ചു\nകൊച്ചി: ലോക്‌സഭ തിരഞ്ഞെടുപ്പ് കഴിഞ്ഞതോടെ വീണ്ടും ഇന്ധനവില വര്‍ധിപ്പിച്ച് എണ്ണക്കമ്പനികളുടെ ക്രൂരത. തിരഞ്ഞെടുപ്പ് അടുത്ത സമയത്ത് കേന്ദ്ര സര്‍ക്കാരിന്റെ നിര്‍ദേശപ്രകാരം കമ്പനികള് പെട്രോള്, ഡീസല് വില കുറച്ചിരുന്നു. വോട്ടെടുപ്പ് കഴിഞ്ഞതിന്റെ പിറ്റേന്ന് തന്നെ വില കൂട്ടുകയും ചെയ്തു. ഇന്നലെ പെട്രോള് ലിറ്ററിന്9പൈസ വര്‍ധിച്ചു. ഡീസലിന് 16 പൈസ വരെയും. കൊച്ചിയില് പെട്രോളിന് 73.03രൂപയായി. ഡീസലിന് 69.67 രൂപയും.\nതിരുവനന്തപുരത്ത് പെട്രോള് ലിറ്ററിന് 74.38 രൂയും ലിറ്ററിന് 71.11 രൂപയുമാണ്. കോഴിക്കോട് 73.4 ഉം ഡീസലിന് 70.08 രൂപയുമാണ്. ഡല്‍ഹിയില് പെട്രോള് വില 71.12 ഉം ഡീസല് വില 66.11 ലും എത്തി.\nതിരഞ്ഞെടുപ്പ് അടുക്കുമ്പോള് വില കുറയുകയും വോട്ടെടുപ്പ് കഴിഞ്ഞാല് വില കൂടുകയും ചെയ്യുന്നത് സ്ഥിരം സംഭവമായിരിക്കുകയാണ്. നേരത്തെ കര്‍ണാടക, ഗുജറാത്ത് നിയമസഭാ തിരഞ്ഞെടുപ്പ് പ്രഖ്യാപന വേളയിലും ഇതേ രീതിയായിരുന്നു.\nയുഎസില് വീണ്ടും സാമ്പത്തിക പ്രതിസന്ധി


'സണ്ണി ലിയോണിന് ആരും പണമെറിയരുത്'; ആ പണത്തിന് ടിക്കറ്റ് വാങ്ങി സിനിമ കാണാനും ഷാരൂഖ് ഖാന് | Reporter Live\n‘സണ്ണി ലിയോണിന് ആരും പണമെറിയരുത്’; ആ പണത്തിന് ടിക്കറ്റ് വാങ്ങി സിനിമ കാണാനും ഷാരൂഖ് ഖാന്\nBy Web Desk\tFebruary 6, 2017 11:44 pm A+ A-\nഷാരൂഖ് ഖാന്, സണ്ണി ലിയോണ്\nറായിസ് എന്ന തന്റെ ഏറ്റവും പുതിയ ചിത്രത്തിന്റെ വിജയ ലഹരിയിലാണ് ബോളിവുഡ് സൂപ്പര് താരം ഷാരൂഖ് ഖാന്. ഷാരൂഖ് ഖാന്റെ ചിത്രത്തില് ബോളിവുഡിലെ ചൂടന് താരം സണ്ണി ലിയോണ് കൂടി വന്നപ്പോഴാണ് ചിത്രത്തിന്റെ വിജയത്തിന് ഇരട്ടി മധുരമുണ്ടായത്. ഇപ്പോഴിതാ പ്രേക്ഷകര്‍ക്ക് ഉപദേശവുമായി എത്തിയിരിക്കുകയാണ് കിംഗ് ഖാന്.\nറായിസിലെ ‘ലൈല ഓ ലൈല’ എന്ന ഗാന രംഗത്താണ് സണ്ണി ലിയോണ് പ്രത്യക്ഷപ്പെട്ടത്. ഗാനത്തിന് ലഭിച്ച സ്വീകാര്യത ചിത്രം തിയേറ്ററുകളിലേക്ക് എത്തുന്നതിനു മുന്‍പ് തന്നെ വിജയം ഉറപ്പിക്കുന്നതായിരുന്നു. തിയ്യേറ്ററുകളിലെ സ്‌ക്രീനില് ഈ ഗാനരംഗം പ്രത്യക്ഷപ്പെട്ടപ്പോള് സണ്ണിയ്ക്ക് നേരെ പണം എറിഞ്ഞ ആരാധകരുടെ വീഡിയോ വൈറല് ആയിരുന്നു.\nഇതോടെയാണ് ആരാധകരോട് ഉപദേശവുമായി സാക്ഷാല് കിംഗ് ഖാന് രംഗത്തെത്തിയിരിക്കുന്നത്. ഈ രീതിയില് സ്‌ക്രീനിലേക്ക് പണം എറിയരുത് എന്നാണ് ആരാധകരോട് ഷാരൂഖ് ഖാന് പറയുന്നത്. ആ പണത്തിന് ടിക്കറ്റ് വാങ്ങി സിനിമ കാണൂ എന്ന് അഭ്യര്‍ത്ഥിക്കുകയും ചെയ്യുന്നു കിംഗ് ഖാന്. ട്വിറ്ററിലൂടെയാണ് ഷാരൂഖ് ആരാധകരോട് ഇക്കാര്യം പറഞ്ഞിരിക്കുന്നത്.\nFeb 6, 2017 11:44 pm\nസിനിമാ തിയേറ്ററുകളില് ദേശീയഗാനം കേള്‍ക്കുമ്പോള് എഴുന്നേറ്റ് നില്‍ക്കണമെന്ന് ബോളിവൂഡ് താരം ഷാരൂഖ് ഖാന്